**ЎЗБЕКИСТОН**

**МИЛЛИЙ**

**ЭНЦИКЛОПЕДИЯСИ**

**Ю**

**ҲАРФИ**

«Ўзбекистон миллий энциклопедияси»

Давлат илмий нашриёти

ТОШКЕНТ

**Ушбу китобдан фақатгина шахсий мутолаа, танишиб чиқиш мақсадида**

**фойдаланиш мумкин. Тижорий мақсадда фойдаланиш (сотиш,**

**кўпайтириш, тарқатиш) қонунан тақиқланади.**

**Ю** — ўзбек кирилл алифбосининг ўттизинчи ҳарфи. Ўзбек адабий тилида тил ўрта, сирғалувчи й ундоши билан тил орқа, лаблашган у унлиси бирикмасини (йу) ифодаловчи графема. Сўз бошида (юлдуз, юрак, юқори), ўртасида (буюк, туюқ, эволюция) ва охирида (интервью, меню) кела олади. Юклама ва боғловчи сифатида қўлланишини ҳисобга олмаган-да, сўз охирида фақат европа тилларидан ўзлашган сўзлар таркибида учрайди. Туркий халқдар қўллаган авесто, урху-ненисей, суғд, уйғур, араб, лотин графи-калари асосидаги алифболарда бундай графема мавжуд эмас, у фақат кирилл (рус) графикаси асосидаги алифбодагина учрайди.

**ЮАНЬ,** Да Юань (Буюк Юань) — Мўғулистон ва Хитойда ҳукм сурган мўғул сулоласи (13—14-асрлар). Хитой-ни истило этишни *Чингизхон* бошлаб

берган, унинг вориси Ўқтойхон даврида 1234 йилга келиб Шим. Хитой мўғуллар томонидан бўйсундирилган. 13-асрнинг 50-й.лари охирида *Мўғуллар давлати* амалда бир неча мустақил давлатларга парчаланиб кетган. Улардан бири *Хуби-лай* давлати эди (хонлик тахтига 1260 йил ўтирган). Бу давлат таркиби дастлаб Мўғулистон ва Шим. Хитойдан иборат эди. 1271 йил Хубилай ўз сулоласига хитойча Юань номини берган. 1279 йил Хубилай қўшинлари Жанубий Сун салта-натини тугатиб Жанубий Хитойни исти-ло этишни якунлашган. Вьетнам, Бирма ва Японияга қилинган юришлар натижа бермаган. Хубилайнинг биринчи вориси Тэмур (1295— 1307)дан сўнг тахт учун қаттиқ кураш бошланган. 1308—32 йил-ларда 6 та император ўзгарган. Тўгон Тэмур даврида (1333—68) Хитойда халқ қўзғолонлари бошланган. Улардан энг йириги «Қизил қўшинлар» номи билан

**1**

машҳур бўлган. 1368 йил Ю. сулоласи ағдарилиб хитойликларнинг *Мин* сулола-си ҳокимият тепасига келган. Чингизий-ларнинг Мўғулистондаги ҳокимияти ҳам таназзулга учраб бир қанча майда мул-кларга бўлиниб кетган.

**ЮАНЬ** — Хитой Халқ Республика-сининг пул бирлиги. 1 Ю. =10 цзяо=100 финям. Халқаро ифодаси ОГУ Ю. 1835 й.дан кумуш тангалар кўринишида зарб қилина бошлаган. 1933 йил март ойи-га қадар Хитойда лян (14—19-асрларда муомалада бўлган кумуш валюта) пул бирлиги сифатида ишлатилган. Божхона божлари ва солиқлари Ю.да ҳисобкитоб қилинган. 1948 йилда Хитой халқ бан-ки ташкил топганидан кейин ггул ислоҳотлари ўтказилди. 1955 йилга . ке-либ эски пуллар янги пулларга 10000:1 нисбатда алмаштирилди. Халқаро валю-талар курси бўйича 1 АҚШ доллари=8,28 Ю.; Ўзбекистон Республикаси Марказий банки белгилаган курс бўйича 1 Ю.= 132 сўм 87 тийин (2005, май).

**ЮАНЬ ШИКАЙ** (1859.16.9, Сянчэн уезди, Хэнань вилояти — 1916.6.6, Пе-кин) — Хитой ҳарбий ва сиёсат арбоби. 1885—94 йилларда Кореяда ноиб. 90-й. ларнинг 2-ярмида бэйян (шимол) арми-ясида корпус командири. 1898 йил Кан Ювэйнинг ислоҳотчилик ҳаракатига қўшилган, лекин тез орада уларга хиёнат қилган. 1899—1901 йилларда Шаньдун вилояти губернатори лавозимида Ихэ-туань қўзғолонини бостиришда фаол қатнашган. 1901—08 йилларда пойтахт Чжили вилояти ноиби. 1909 йил истеъ-фога чиқарилган. Синьхай инқилоби бошлангач, Цин ҳукумати томонидан бош вазир этиб тайинланган (1911 йил 2 нояб.). Ю.Ш. инқилобчилар билан мо-нархия ўртасида келишувчилик сиёсати-ни юргизган. Цин сулоласи ҳокимиятдан воз кечган пайтда (1912 йил 12 фев.) бэй-ян армияси ва империалистик давлатлар мададига таяниб ҳамда инқилобчилар орасидаги келишувчилар, иккиланув-

чилардан фойдаланган ҳолда мамлакат президенти бўлган. 1913 йил «иккинчи инқилоб»ни бостирган Ю.Ш. Хитойда ҳарбий диктатура ўрнатган. 1915 йил майда Ю.Ш. ҳукумати Хитой учун асо-ратли бўлган Япониянинг «йигирма бир талаби»ни қабул қилган. 1915 йил дек. да Ю.Ш. император бўлмоқчи эканли-ги ҳақидаги қарорни эълон қилган. Бу мамлакатда монархия тузумига қарши кенг халқ ҳаракатини келтириб чиқарган. Мана шу ҳаракат авжига чиққан пайтда Ю.Ш. тўсатдан вафот этган.

**ЮБИЛЕЙ** (лот. қадимий яҳудийча — ҳар 50 йилда нишонланадиган йил сўзидан) — тарихий воқеалар, буюк шах-слар ҳаёти ва фаолиятининг, бирор таш-килот, муассаса ва бошқаларнинг йилли-гини кенг жамоатчилик томонидан тан-танали равишда нишонлаш маросими. Ю.и нишонланадиган шахс, ташкилот, муассаса юбиляр ҳисобланади.

**ЮВЕНИЛ ГАЗЛАР** (лот. соф, боки-ра) — Ер пўстининг остки қисмидан ва юқори мантиядан ажралиб чиқадиган, С02, 1М2, Н, Н20, СО, СН, С2Н6, Аг ва бошқалардан таркиб топган газлар. Бу жараён фанда Ернинг газсизланиши деб ном олган. 20-аср охири — 21-аср бош-ларида бажарилган геологикгеофизик, геокимёвий ва геотермик тадқиқотлар асосида, Ернинг газсизланиш жараёни табиатда иссиқ масса ҳаракатланадиган каналлар орқали содир бўлишлиги ис-ботланди. Бундай каналлар Марказий Қизилқум, БухороХива регионидаги па-леорифт системаси, Сурхондарё мегасин-клиналидаги Боянгаро майдони, Фарғона тоғлараро ботиғидаги АдрасманЧуст ано-маллигида мавжуд. Марказий Қизилқум аномаллигида метан ва водород эманаци-яси белгиланган. Эманацияларнинг энг юқори қиймати палеозой вулкантектоник структураси оғзига ҳамда иссиклик мас-са ҳаракатланадиган каналларнинг май-донига тўғри келади. Иссикдик оқими зичлиги қийматига ва аномал зоналар

**2**

майдонининг ўлчамига қараб бошқа ҳудудларда, катта чуқурликда уларга мос келувчи эманация маҳсулотларини ҳамда Ю.г.ни ҳосил бўлишини таҳмин қилиш мумкин. Ю.г. нинг бу каналлар орқали кўтарилиб, Ер пўстининг юқори қавати — чўкинди қатлам жинслари таркибида тарқалиши аниқланган ва хариталанган термобарик аномалияларда ўз исботини топган. Ю.г.нинг чўкинди қатламдаги жинсларда тарқалган органик моддалар-га кимёвий таъсири 3 турдаги реакция орқали амалга ошади: 1) ювенил водо-родларнинг тарқоқ органик моддалар би-лан ўзаро таъсири; 2) ювенил метаннинг юқори геодинамик кучланишдаги зона-ларда тарқоқ органик моддалар билан ўзаро таъсири; 3) ювенил метаннинг ано-маль юқори босим ва трали шароитларда бевосита полимерланиши.

**ЮВЕНИЛ СУВЛАР** — Ер қаърининг ўта чуқур жойларидан ва юқори ман-тиядан ажралиб чиқадиган буғлардан, эҳтимол Н ва О нинг диссоциацияланган (таркибий қисмларга ажралган) атомла-ридан ҳосил бўлган сувлар. «Ю.с» терми-ни фанга 1902 йилда Э.Зюсс томонидан киритилган. Унинг фикрича, Ю.с.нинг ҳосил бўлишига магма совишида ажра-либ чиққан буғлар ёки гидрат минерал-лар таркибидаги кристаллизацион (мине-ралларнинг кристалл панжарасидаги мо-лекула кўринишидаги) ва конституцион (минералларнинг кристалл панжарасида-ги ион шаклидаги) сувлар сабаб бўлади.

**ЮВИЛГАН (ЭРОЗИЯЛАНГАН) ТУПРОҚЛАР** — суғориладиган ва лал-микор ерларнинг қия, нишаб жойларида нотўғри суғориш ҳамда огротехник тад-бирларни ўтказиш, кучли ёғин таъсири-да ҳосил бўладиган ўйдимчуқурчаларда шаклланадиган тупроклар. Ер устки сув оқимининг емирувчи таъсирида тупроқнинг унумдор қатлами қалинлиги камаяди ёки бутунлай емирилиб кетади. Кўп йиллар давомида эрозия туфайли гупроқнинг карбонатли ва гипсли қатлам

(горизонт)лари ер юзасига чиқиб ( очилиб) қолади. Тупроқ юзасидаги карбонатли бирикма оқ кўзанак шаклдаги кучли эро-зияланганлик белгиларидан бйри. Бундай тупроклар таркибида чиринди (гумусли қатлам 30—50 см ча) ва бошқалар озуқа моддалар камлиги ва механик таркиби-нинг енгиллиги, қумоқлашганлиги би-лан ажралиб туради. Ю.т.да сув, ҳаво ва иссиқлик режимлари кескин ёмонлаша-ди, нам сиғим ва сув ўтказувчанлиги па-саяди, буғланиш кучаяди, ҳажм массаси эса бирмунча ортади. Юзасида қатқалоқ ҳосил бўлади ва ишлов бериш шароити қийинлашади. Оқибатда қ.х. экинлари-нинг ҳосилдорлиги пасайиб кетади. Мас, бошқа ерлардагига қараганда Ю.т.да ғўза нисбатан эртароқ пишиб етилсада, паст бўйли ва кам ҳосилли (ювилмаган тупроққа нисбатан 25—40% кам), тола ва чигитнинг сифати паст бўлади.

**ЮВУВЧИ ВОСИТАЛАР** (тозалов-чи воситалар) — турли материаллар сатҳидаги, инсон ва ҳайвонлар танасидаги кирларни ювиш учун қўлланадиган мод-да ёки моддалар аралашмаси. Ю.в. тарки-бига синтетик ювувчи моддалар (совунга ўхшаш *сирт фаол моддалар)* ва турли қўшимча воситалар (минерал тузлар, ор-ганик бирикмалар ва бошқалар) киради. Ю.в. сифатида қадимдан ишқорий тузлар (поташ, табиий сода), гидрофил лойлар (мас, гилвата), баъзи ўсимликларнинг шарбати қўлланган. 19-асрда совунгар-лик саноатининг вужудга келиши билан бу табиий Ю.в. ўз мавқеини йўқотди. Ю.в.ни саноат миқёсида ишлаб чиқариш илк бор 19-асрнинг 30-й.ларида Германи-яда йўлга қўйилди; 1950 йилдан бошлаб Ю.в. қарийб барча ривожланган мамла-катларда ишлаб чиқарила бошланди. Бу вақтда ёғдан олинадиган совун улуши Ю.в. умумий ҳажмига нисбатан анчагина камаяди.

Ювувчи моддалар барча Ю.в. хосса-сини белгиловчи таркибининг асосий қисмини ташкил этувчи сирт фаол мод-далардир. Ю.в. эритмаларда (аниқроғи,

**3**

ярим коллоид системада) мицелла-лар ҳосил қилади ва уларнинг ювиш қобилияти ана шу эритма хоссасига боғлиқ. Ювувчи моддалар ионларга дис-социланадиган — ионли ва ионларга диссоциланмайдиган — ионсиз синфлар-га бўлинади. Ионли моддаларнинг сирт фаол иони манфий зарядли бўлса, анион фаол, мусбат зарядли бўлса катион фаол дейилади. Сирт фаол ионлар ишқорий шароитда манфий, кислотали шароитда мусбат зарядланса, бундай ювувчи мод-далар амфотер ёки амфолит деб аталади. Энг кўп тарқалган ювувчи моддалар ани-он фаол моддалардир. Булар асосида бар-ча совунлар ва кўпчилик синтетик Ю.в. олинади.

Синтетик Ю.в. таркибида ювиш жа-раёнини яхшиловчи қўшимча моддалар бўлади. Буларга кучсиз анорганик кис-лоталарнинг ишқорий тузлари (натрий карбонат, натрий бикарбонат, натрий силикат, турли таркибли фосфатлар), нейтрал тузлар (натрий сульфат, натрий хлорид), оқартириш ва дезинфекциялаш хоссаларига эга бўлган пероксидлар тузи (натрий перборат, натрий перкарбонат) ва бошқалар киради. Ю.в. таркибига хушбўй моддалар ҳам қўшилади. Ю.в. таркибидаги компонентлар миқдори уларнинг қандай мақсадда қўлланиши ҳамда иқтисодий ва санитариягигиена талабларига кўра турлича бўлиши мум-кин. Ю.в.нинг асосий қисми кукун ҳолда, қолганлари эса суюқ, паста ва бошқалар ҳолда сотишга чиқарилади. Уларнинг кир, шиша, фаянс, сирли сопол, эмал-ланган металл буюмларни тозалаш каби мақсадлар учун алоҳида турлари мавжуд. Жун, ипак, синтетик ва сунъий тола-дан тўқилган матолар, ип газламаларни ювиш махсус Ю.в. ҳамда барча мато-ларни ювишга мўлжалланган универсал Ю.в. ишлаб чиқарилади.

*Собиржон Аминов.*

**ЮГ** — РФнинг Европа қисмидаги дарё, Вологда ва Киров вилоятлари ҳудудида. Шим. Двина дарёсининг ўнг

бош ирмоғи. Уз . 574 км, ҳавзасининг майд. 35,6 минг км2. Юқори қисмида тор ва чуқур водийда, серостона ва саёз жой-лари кўп ўзанда оқади. Қуйи қисмида да-рёнинг водийси ва ўзани анча кенг. Ю., асосан, қор ва қисман ёмғир сувларидан тўйинади. Ўртача йиллик сув сарфи 306 м3/сек. Нояб. бошларидан апр. охир-ларигача музлайди. Ёғоч оқизилади. Қуйи қисмида кема қатнайди. Асосий ирмоқлари — Кичменга ва Луза.

**ЮГАН** — чорвачилик анжоми. Ара-вага қўшиладиган ва салт минилади-ган ҳаракатдаги ҳайвонлар (от, туя, ха-чир, эшак)ни бошқариш мақсадларида қўлланилади. Тасмали тизгин билан ҳайвонлар бошига кийдирилади. Ю. хом тери, пишиқ ва юмшоқ чарм, бре-зент ва бошқалардан ҳайвон тури ва бош ўлчамларига мослаб, баъзан (айниқса, отларга) бўртма нақшли безаклар билан тайёрланади.

**ЮГНАКИЙ,** Аҳмад Югнакий (12-аср охири, Самарқанд, Югнак қишлоғи — 13-аср 1-ярми, ?) — шоир, мутафаккир. Таржимаи ҳоли ҳақида деярли маълумот йўқ. «Ҳибат улҳақойиқ» («Ҳақиқатлар туҳфаси») асари бизгача етиб келган. Унинг охирида Адиб Аҳмад исми тилга олинади. Асар нусхаларидан бирига те-мурий амалдорлардан Арслонхожа Тар-хон томонидан илова қилинган 10 байтли маснавийда Ю. ҳақида баъзи маълумот-лар мавжуд. Ундан маълум бўлишича, Адиб Аҳмад Югнак деган сўлим ва баҳаво жойда туғилган. Отасининг оти Маҳмуд Югнакий бўлган. Китоби адабдан иборат бўлиб,номи —«Ҳибат улҳақойиқ». Китоб кошғарий тилда шеърий йўл билан ёзил-ган. «Қутадғу билиг»дан 1—2 а. кейин яратилган бу асар ўзбек мумтоз адаби-ётининг ноёб дурдонаси ҳисобланади. Алишер Навоий «Насойим улмуҳаббат» тазкирасида Ю.ни Ўрта Осиёнинг машҳур шайхлари қаторига қўйиб, унинг туғма кўрлиги хусусида сўзлайди, яна Навоий *Ҳусайн Бойқароътт* ўғли Бади-

**4**

уззамонга ёзган хатларидан бирида ҳам «Ҳибат улҳақойиқ»дан парчалар келти-ради. «Ҳибат улҳақойиқ» асари шоир ҳақидаги маълумотларни бирмунча тўлдиришга, Ю. яшаб ижод этган даврни таҳлил қилишга имкон беради.

Ю. туғилган жой олимлар ўртасида кўп тортишувларга сабаб бўлган. Самарқанд, Фарғона ва Туркистонда Югнак деган жой борлиги айтилсада, кўпчилик уни Самарқанд атрофида дей-ишга мойил ва кейинги тадқиқотлар бу фикрнинг тўғрилигини тасдиқлайди. 12-асрда яшаган машҳур муаррих Абул-карим асСамъоний «АлАнсоб» («На-сабнома») китобида ёзади: «Бу нисба (тахаллус) «Юғанак»дан ва бу (жой) Самарқанд қишлоқларидан. Бу нисба билан Абуҳомид Аҳмад ибн Абу Аҳмад алЮғанакий машҳурдирлар».

Шоир «Ҳибат улҳақойиқ»ни тугатиб, уни ҳукмдори Дод Сипоҳсолорбекка тақдим этади. Машҳур шарқшунос олим Е.Э.Бертельс бу асар қадимий ўзбек ада-бий тилидан мумтоз ўзбек адабий тилига ўтишда бир кўприк бўлганини айтади. Асар тилида қадимий туркий сўзлардан кўра, араб ва форс сўзларининг кўп қўллангани шундан далолат беради. Ю. бу асари билан ўзбек адабий тили ва ада-биёти ривожига катта ҳисса қўшган.

«Ҳибат улҳақойиқ» 14 боб, 512 мисрадан иборат. Достоннинг 1боби Аллоҳга ҳамд, 2боби Муҳаммад (сав) наъти ва чорёрлар таърифига, 3боби Дод Сипоҳсолорбек мадҳига бағишланган. 4бобда китобнинг ёзилиш сабаблари баён қилинган. Дастлабки 4 муқаддима бобдан сўнг асосий қисмга ўтилади. 5боб

* маърифатнинг фойдасию жаҳолатнинг зарари, ббоб — тил одоби, 7боб — дунё-нинг ўткинчилиги, 8 боб — сахийлик ва бахиллик, 9 ва 10боблар турли масала-ларга бағишланган бўлиб, 11боб — ки-тобнинг хотимаси (асарнинг 1480 йил Истанбулда Абдураззоқ Бахши томони-дан кўчирилган нусхасида 11 боб мавжуд
* 3 боб ё тушиб қолган, ё бошқаларига қўшилиб кетган).

Ю. ўзини шоир эмас, балки адаб му-аллими, деб ҳисоблаган. Ўзига хос ахлоқ китоби бўлган бу асарга Қуръони карим ва Ҳадиси шариф маънолари сингди-рилган. У ислом дини ахлоқини ташвиқ қилиш, комил инсонни тарбиялаб етиш-тириш мақсади билан ёзилган.

«Ҳибат улҳақойиқ» илк бор уйғур ёзувида битилган. Унинг нусхалари кўп бўлиб, уларда асар ҳажми турлича. Ҳозирча маълум қўлёзмалардан 3 таси (бири уйғур ёзуви, иккинчиси араб ва уйғур ёзуви, учинчиси эса араб ёзуви билан битилган) тўлиқ, қолганлари пар-чалардан иборат. 1444 йил Самарқандда Зайнулобидин бахши, 1480 йил Истан-булда Абдураззоқ бахши ва Туркиянинг Тўпқопи кутубхонасидаги номаълум ко-тиб томонидан кўчирилган қўлёзмалар эътиборли нусхалар ҳисобланади. Асар-ни 1марта турк олими Нажиб Осим-бек топиб (инв. №4757), нашр эттирган (қисқартирилган нашри — 1906, тўлиқ нашрлари

1916, 1925). Кейин 1951 ва 1992 йил-ларда уни Р.Р. Арат сўзбоши, изоҳлар ва 6 та нусхасининг факсимилеси ва Тур-кияда 16-асрда кўчирилган араб ёзу-видаги нусхасининг таржимаси билан нашр эттирган. Ўзбекистонда асардан парчалар Фитрат, Ойбек, П.Шамсиев, С.Муталлибовлар томонидан ўзбек адабиёти намуналаридан тузилган мажмуаларда эълон қилинган. Сўнг у Қ.Маҳмудов томонидан алоҳида ки-тоб ҳолида эълон қилинди (1968; 1971). Ўтган аср охирларида уйғур олимла-ри Ҳ.Темур ва Т.Айюб, қозоқ олимлари Э.Қуришжонов ва Б.Соғиндиқовлар уни асл матни, таржима ва фотонусхалари билан нашр эттирганлар. Шунингдек, Е.Э.Бертельс, Фитрат, Фуод Кўпрулу, Т.Такин, Э.Рустамов, Н.Маллаев, А.Қаюмов, А.Ҳайитметов, А.Рустамов, М.Имомназаров, Б.Тўхлиев, Н.Раҳмонов, И.Ҳаққулов, Г.Хўжанова ва бошқалар Ю. ва «Ҳибат улҳақойиқ» ҳақида у ёки бу даражада тадқиқот ишларини олиб бор-ганлар.

**5**

*Ас:* Ҳибат улҳақойиқ, Т., 1968, 1971; Қадимги обидалар, Т, 1972; Қадимий ҳикматлар, Т, 1987; XI—XIV асрнинг туркий ёдгорликлари, Т, 1994.

*Ад.:* Алишер Навоий, Насойим улмуҳаббат [Му каммал асарлар тўплами], 17ж., Т, 2001; Абдурауф Фитрат, «Ҳибат улҳақойиқ» [Танланган асарлар, 3 ж.ли], 2ж., Т, 2000; Маҳмудов Қ., Аҳмад Юг-накийнинг «Ҳибат улҳақойиқ» асари ҳақида, Т, 1972; М а л л а е в Н, Ўзбек адабиёти тарихи, Т, 1976; Ўзбек ада-биёти тарихи [5 ж.ли], 1ж., Т, 1978; Буюк сиймолар, алломалар, 1-китоб, Т, 1995; Хўжанова Г., «Ҳибат улҳақойиқ» ҳақиқатлари, Т, 2001.

*Эргаш Очилов.*

**ЮГОСЛАВИЯ** — Жанубий Евро-падаги давлат (2003 йилгача мавжуд бўлган). Серблар, хорватлар, словенлар қироллиги негизида 1929 йил ташкил топган. Сербия, Хорватия, Словения, Босния ва Герцеговина, Македония, Чер-ногория унинг таркибида бўлган. 1929 йил янв.да Ю.да ҳарбиймонархия дик-татураси қарор топган. 1941 йил мартда Ю. ҳукумати фашистик давлатлар то-монидан тузилган Берлин пакти (1940 йил 7 сентябрда тузилган) га қўшилди. Бу Ю.да кенг норозилик ҳаракатига са-баб бўлди; 27 мартда фашистик ҳукумат ағдарилди. 1941 йил 6 апр.да Ю.га фа-шистлар Германияси ҳужум қилди ва мамлакат ҳудуди Германия оккупацияси зоналарига бўлинди. Халқ озодлик кура-ши авж олди. Мамлакатнинг шим.шар-кий қисми 1944 йил озод этилди. 1945 йил 15 майда Ю. армияси Ю.ни фашист-лардан озод қилишни ниҳоясига етказди.

1945 йил 29 нояб.да Ю. Федератив Халқ
Республикаси (ЮФХР) эълон қилинди.

1946 йил 31 янв.да ЮФХР конститу-
цияси тасдиқланди. 1963 йилда қабул
қилинган конституция бўйича мамлакат
Ю. Социалистик Федератив Республи-
каси (ЮСФР) деб номланди. Ҳокимият
тепасида Ю. Коммунистлар Иттифоқи
турди. Ю.да ўзиниўзи бошқариш асоси-

даги социализмнинг Югославия моде-лини қуриш вазифаси қўйилди. 1980-й. лардан мамлакат оғир иқтисодий ва си-ёсий қийинчиликларга дуч келди. 1991 йил ЮСФР парчаланиб кетди. *Словения, Хорватия, Босния ва Герцеговина, Ма-кедония* федерация таркибидан чиқиб кетди ва мустақил давлатларга айланди. 1992 йил Сербия билан Черногория Ю. Иттифоқ Республикасини туздилар. 2003 йил 4 фев. дан бу давлат *Сербия ва Чер-ногория* деб атала бошлади.

**ЮГУРИШ** (спортда) — *енгил ат-летика* тури. Ю. барча спорт турлари мусобақалари ва машғулотлари тарки-бига кирган. Олимпиада ўйинларида Ю. бўйича қисқа масофа (100, 200, 400 м), ўрта масофа (800, 1500 м), узоқ ма-софа (3000, 5000, 10000 м), *марафон* (42 км 195 м), *эстафета* (4x100, 4x400 м), тўсиқлар оша Ю. (100, 110, 400 м), ғовлар оша Ю. (3000 м), еттикураш (100 м га тўсиқлар оша Ю., 200, 800 м), *ўнкураш* (100, 400, 1500 м, 110 м га тўсиқлар оша Ю.) ва замонавий бешкураш (4000 м)да мусобақалар ўтказилади. Шунингдек, ен-гил атлетика мусобақаларида мавқеига қараб бошқа масофаларда ҳам Ю. пойга-лари ташкил этилади.

Ю. мусобақалари қадимдан

Ўзбекистон халқи турмуш тарзидан ўрин олганини Навоий вилоятидаги *Сармишсой расмларит* акс эттирил-ган югураётган одамлар тасвирларида кўриш мумкин. 1916 йилда Марғилонда Ю. йўлкаси қурилгандан кейин замо-навий қоидалар асосида республика-да оммавий мусобақалар ташкил этила бошлаган. Ҳоз. вақтда ҳар бир енгил атлетика мусобақасида Ю. турлари ҳам киритилади. Ўзбекистонда Ю. бўйича Николай Овсянников, Фарида Ҳасанова, Маматқул Олтибоев, Александр Чехо-нин, Ашур Нормуродов, Роза Бабич, Светлана Ўлмасова, Замира Зайцева, Марина Шмонина, Анвар Кўчмуродов, Людмила Перепелева каби таниқли спортчилар етишиб чиққан.

**6**

*Ад.:* Нормуродов А., Енгил атлетика, Т„ 2002.

**ЮГУРУВЧИ ТЎЛҚИНЛАР** —

бир хил фазалар сирти (тўлқин фрон-ти) чекли тезлик билан тўлқинсимон ҳаракатланувчи тўлқинлар. Турғун тўлқинлардан фарқли равишда Ю.т. энер-гия ва импульс ташийди. Суперпозиция принципи ўринли бўлган ҳолда (чизиқли тизимларда) қарама-қарши йўналишда тарқалаётган Ю.т. турғун тўлқин ҳосил қилади. Тўлқинларнинг амплитудалари турлича бўлган ҳолда қисман Ю.т. ҳосил бўлади.

**ЮДАКОВ** Сулаймон (Соломон) Александрович (1916.14.4, Қўқон — 1990.6.11, Тошкент) — композитор. Ўзбекистон халқартисти (1976). Мо-сква консерваториясида таълим олган (1934—41). 1941 йилдан Тошкентга қайтиб асосан ижод билан шуғулланган. 1943—44 йиллари Тожикистон филар-монияси бадиий раҳбари. Унинг асарла-ри ўзбек (ва тожик) халқ куйлари ҳамда замонавий оҳанг ва усуллар уйғунлиги, жанр жиҳатидан хилмахиллиги, ёрқин ва ҳаётбахш куйлари билан ажралиб ту-ради.

Ю. — опера («Майсаранинг иши»), балет («Насриддиннинг ёшлиги» ва «Жонли аланга»), кантаталар («Менинг Ватаним», «Муборакбод», «Алёр» ва бошқалар), 6 қисмли «Мирзачўл» вокал-симфоник сюита, вокал-симфоник по-эмалар, қўшиқлар, романслар, («Куйлама соҳибжамол», «Басандас» ва бошқалар), камер чолғу асарлар (мас, «Шарқ поэма-си» ва бошқалар), драматик спектакллар, кинофильмларга мусиқа ва бошқалар асарлар муаллифи. «Майсаранинг иши» биринчи ўзбек ҳажвий операси Тошкент, Самарқанд, Ашхобод, Душанба, Биш-кек, Уфа, Москва, Лодзь (Польша) теат-рларида саҳналаштирилган, симфоник асарлари кўп оркестрлар репертуаридан ўрин олган. Қўшиқдаридан «Дугоналар», «Давра қўшиғи», «Жон Ўзбекистон»,

«Карнавал вальси» ва бошқалар омма-лашган. Давлат мукофоти (1951), Ҳамза номидаги Ўзбекистон Давлат мукофоти (1977) лауреати.

*Ад.:* Плунгян В., С. Юдаков, Т., 1979; Сулаймон Юдаков в воспомина-ниях современников (авторсоставитель В.Плунгян), Т., 2003.

**ЮДАХИН** Константин Кузьмич (1890.31.5, Орск 1975.22.2, ҳоз. Биш-кек) — шарқшуностуркийшунос олим. Ўзбекистон ФА мухбир аъзоси (1952), Қирғизистон ФА акад. (1955), проф. (1940), филол. фанлари д-ри (1949). Қирғизистонда хизмат кўрсатган фан арбоби. Туркистон ўқитувчилар семи-нариясини (Тошкент, 1910), Ўрта Осиё ун-тининг шарқ ф-тини тугатган (1925). Манкент, Қорабулоқдаги рустузем мак-табларида ўқитувчилик қилган (1910— 15), Синьцзянда илмий сафарда бўлган (1915—20); Ленинградда Шарқшунослик ин-тида ўзбек, уйғур, қозоқ ва қирғиз тиллари ўқитувчиси (1925—32), Москва шарқшунослик ин-тида уйғур тили ка-федраси мудири (193244), Қирғизистон ФА (СССР ФА филиали) Тил ва адаби-ёт институти илмий ходими (1944—52), Қирғизистон давлат пед. институти (1946—51), Фарғона пед. институти (1952—54) проф., Қирғизистон унтида маслаҳатчи проф. (1955 йилдан).

Ю.нинг илмий ишлари ўзбек, уйғур, қирғиз тиллари тарихи, лаҳжа ва ше-валарини, уларнинг генезиси ва ўзаро алоқасини, мазқур туркий тилларнинг бошқа оиладаги тиллар билан муноса-бати, туркий тиллар ёзуви, лексикогра-фияси ва терминологиясини ўрганиш масалаларига бағишланган. Ю. биринчи бўлиб ўзбек тили шеваларини ўрганган, ўзбекчарусча (араб алифбосида; Т., 1927), қирғизчарусча (М., 1940) луғатларни туз-ган олимлардандир. Унинг 1965 йилда Москвада нашр этилган «Қирғизча-русча луғат»и Давлат мукофотига сазовор бўлган (1967).

**7**

**ЮЕБАНЬ** — мил. ав. 2-асрда Тарбағатойда ўтроқлашган ҳунлар; кей-инчалик Еттисув томон силжиганлар. 5-асрда уйғурлар томонидан тобе этилиб 4 та қабилага (чуюс, чуми, чумугунь, чубань) бўлиниб кетган. 6—10-асрлар-даги Хитой тарихчиларининг ёзишича, Ю.лар усунлардан шим.ғарбда яшаш-ган. Уларнинг туркий бўлгани тах-мин этилади, чунки хитойлар Ю.ларни ҳунларнинг авлоди эканликлари, улар-нинг урф-одатлари ва тиллари гаогюйлар (уйғурлар) билан бир хил эканлигини ай-тишган.

**ЮЕЧЖИ,** юэчжи, юйчжи, ёвчи, қадимий ўқилишда — рутзиё, рузие — мил. ав. 11-асрда Дуньхуан (Даштиота) ва Чиланьшан (Наньшан) тоғлари атро-фида туркий *қавм(ди)* томонидан барпо этилган давлат (тарцхий адабиётларга этник ном сифатида кириб қолган) номи. Мил. ав. 3-асрда ушбу давлат ҳунлар томонидан тугатилган. Мағлуб давлат аҳолиси — Ю.ликларнинг катта қисми Или ва Фарғона водийси орқали ҳоз. Афғонистон томонга кўчиб борган. Янги жойда улар ўз давлатларини ташкил этиб қўшни ҳудудларни эгаллаб олишган. Хи-той манбаларида бу давлат Улуғ юечжи (Даюечжи) давлати деб номланган. Асл масканлари — Даштиота (Дуньхуан) би-лан Чиланьшан, қолганлари эса «Кичик юечжи» («Сяо юэжи») деб аталган. Хи-той манбаларида Бақтрия, Кушон, Эфта-лийлар давлатларини «улуғ Ю.лар» барпо этганлиги ҳақида маълумотлар мавжуд. Айрим тадқиқотчилар улуғ Ю.ларни то-харлар деб аташади. Бақтрияни эгалла-ган улуғ Ю.лар бу ҳудудни қуйидаги 5 ёбғулик (жабғулик)ка бўлиб идора этиш-ган. Булар хитой тилида шундай аталган: 1) Вахан (Сюми), маркази — Мўченг шаҳри; 2) Шуангми (Сямака), маркази — Шуангми шаҳри; 3) Кушон (Гуйшу-анг), маркази — Кандут (Хуцао) шаҳри; 4) Парван (Сидун), маркази — Бичжу шаҳри; 5) Думи ёбғулиги. Юз йил ўтгач, Кушон ёбғулиги 5 ёбғуликни бирлаш-

тириб *Кушон подшолигита* асос солган. Хитой манбаларида бу давлат «Улуғ Ю. давлати» деб аталган.

Хитой манбаларида дастлаб ҳунлар томонидан қайд этилган «улуғ Ю.» ата-маси, қадимий ўқилиши жиҳатидан «улуғ гет қабиласи», «маҳогетқабиласи», яъни «массагет қабиласи»га мос келади.

*Абдулаҳад Хўжаев, Абдухолиқ Айтбо-ев.*

**ЮЖНО-САХАЛИНСК** (1905 йил-дан 1946 йилгача — Тоехара) — РФ Саха-лин вилоятидаги шаҳар, вилоят маркази. Сахалин оролининг жан. қисмида жой-лашган. Т.й. чорраҳаси. Аҳолиси 175,1 минг киши (2002). Тепловозвагон таъ-мирлаш, экспериментал таъмирлашме-ханика, автомобиль таъмирлаш, балиқни қайта ишлаш здлари, уйсозлик, мебель ктлари, енгил ва озиқ-овқат саноати кор-хоналари ишлаб турибди. Пед. инти, бир қанча ўрта махсус билим юртлари, РФ ФА Сибирь бўлимининг Сахалин ком-плекс илмий тадқиқот инти, 2 театр (шу жумладан, драма театри), ўлкашунослик музейи бор. ЮЗ (Шёпев) Дейвид Эдуард (1831.16.5 — Лондон — 1900.21.1) — ин-глиз физиги; электротехника соҳасидаги ихтирочи. Лондон Қироллик жамияти аъ-зоси (1880). АҚШ да яшаган ва ишлаган (1838—65). Бардстаун (Кентукки штати) коллежи проф. (1851 йилдан). Россияда ишлаган (1865—67). Лондонга 1867 йили қайтган. Илмий ишлари электромаг-нетизм ва электротехникага оид. Ҳарф босувчи телеграф аппаратни (1854), кўмирли микрофонни (1878), индукци-он тарозини ва товуш ўлчагични ихтиро қилган, электромагнит тўлқинларни ку-затган (1879).

**ЮЗ**, жуз — йирик ўзбек қабилаларидан бири. 20-асрнинг бошла-рида Ю.лар Ўзбекистон ва Тожикистон ҳудудида яшаган (60 минг). Ю.ларнинг бошқа ўзбек қабилалари билан аралаш ҳолда яшаб келган гуруҳлари ҳам мавжуд бўлиб, улар мас, қирқЮ., мўғулЮ., най-

**8**

манЮ., туркманЮ. ва бошқалар этник номлар билан аталган. Юларнинг этно-генези қадимий қипчоқ ўзбеклари билан боғлиқ.

Ю.лар, асосан, Тошкент, Сирдарё, Жиззах, Самарқанд ва Сурхондарё ви-лоятларида яшаганлар. Ю.лар 3 та йи-рик тармоққа бўлинади: Марка боласи, Қорапчи, Ражаб боласи.

19-аср давомида Ю.ларнинг

кўпчилиги ўтроклашиб, деҳқончилик билан шуғулланганлар. Чўл ва тоғ олди-да (Жиззах ва Ўратепа оралиғида) яшов-чи Ю.ларнинг бир қисми ярим ўтроқ ҳолда истиқомат қилишган. Ю.ларнинг хўжалигида деҳқончилик билан бир қаторда чорвачилик ҳам салмоқли ўрин тутган. 20-асрнинг 20—30-й.ларида Ю.лар ўзбек халқи таркибига қўшилиб кетганлар.

*Ад.:* Дониёров X., Ўзбек халқининг шажаравашевалари, Т., 1968; Карммшева Б.Х., Очерки этнической истории южннх районов Таджикистана и Узбекистана, М, 1976; Бўриев О., Этнология атама-ларининг қисқача изоҳли луғати, Қарши, 2004.

**ЮЗ ЙИЛЛИК УРУШ** (13371453)

— Англия ва Франция ўртасида Гиень (12-асрдан инглизлар мулки), Норман-дия, Анжу (инглизлар томонидан 13-аср-да қўлдан бой берилган), Фландрия учун бўлган уруш. Англия қироли Эдуард III (Франция қироли Филипп IV нинг невара-си) нинг Франция тахтини даъво қилиши баҳона бўлган. Англия Слейсе (1340), Креси (1346), Пуатье (1356) яқинидаги жангларда ғолиб чиққан. 1360 йил Бре-танда тузилган битим Франциянинг каттагина ҳудуди Англияга ўтганлигини тасдиқлади. 14-асрнинг 70-й.ларида ин-глизларнинг деярли ҳаммаси Франция-дан ҳайдаб чиқарилди. Бироқ Азенкур яқинидаги ғалабадан сўнг (1415) инглиз-лар бургундияликлар билан ҳамкорликда Франциянинг шим.ни босиб олган. Ин-глиз босқинчиларига қарши халқ кура-шига *Жанна ДАрк* раҳбарлик қилган.

Унинг бошчилигида француз қўшинлари 1429 йил Орлеан қамалини ёриб ўтган. Ю.й.у. инглизларнинг Бордода сўзсиз таслим бўлишлари билан тугаган (1453). Англия Франция ҳудудида фақат Кале шаҳринигина қўлда тутиб қолган (1558 йилгача). Ю.й.у. марказлашган фран-цуз давлатининг қарор топишида муҳим босқич бўлган.

**ЮЗ НЕРВИ** — *бош мия нервла-рининг* 7-жуфти; аралаш нерв, тар-кибида ҳаракатлантирувчи ва сезув-чи толалари бўлади. У мия кўприги билан *узунчоқ мия* орасидан чиқиб, ички эшитув тешиги орқали юз нер-ви каналига кириб қайрилади. Ноғора бўшлиғининг ички девори бўйлаб ол-дин орқага, сўнгра пастга йўналиб, чак-ка суягининг сўрғичсимонбигизсимон ўсиқлари ўртасида жойлашган тешик-дан ташқарига чиқади. Канал ичида юз нервидан катта тошсимон нерв билан эшитув тори нерви ажралади. Катта тош-симон нерв (таркибида парасимпатик толалар бор) чиқиб, қулоқ олди безига боради. Эшитув тори нерви эса юз не-рвидан ажралгач, ўрта қулоқ бўшлиғидан ташқарига чиқиб, *уч шохли* нервнинг тил нерви шохи билан қўшилади ва тилнинг сўрғичларига (таъм билиш), тил ости ҳамда пастки жағ ости безларига толалар тарқалади.

Юз нерви сўрғичсимонбигизсимон тешикдан ташқарига чиққач, қулоқ олди безининг ичига кириб, бир қанча тармоқларга ажралади. Нервнинг ҳаракатлантирувчи толалари юздаги ми-мика мускулларини ва бўйиндаги тери ости мускули билан икки қоринчали му-скулнинг орқа қоринчасини иннервация қилади.

**ЮЗА** (математикада) — текислик ёки *сиртдаги* геометрик фигураларни ифодалайдиган асосий микдорлардан бири. Содда ҳолда Ю. ясси фигурани тўлдирувчи бирлик квадратлар, яъни томони узунлик бирлигига тенг бўлган

**9**

квадратлар сони билан ўлчанади. Ю.ни ҳисоблаш қадимдан амалий геом.нинг муҳим масалаларидан бири бўлиб кел-ган (мас, ер майдонларини бўлиш). Текисликда кўпбурчакнинг Ю.сини ўлчаш ҳар қандай кўпбурчакни тўғри тўртбурчакларга ажратиш мумкинлигига асосланади. Тўғри тўртбурчакнинг Ю.си томонлари кўпайтмасига тенг

**ЮЗБОШИ** (фольклорда) — до-стончи, эпик асарлар куйчиси. Ўзбекистоннинг жан. туманларида (Сур-хондарё вилояти ва Қашқадарёнинг ай-рим туманларида) *бахши* шу ном билан юритилади. Шерна юзбоши ва унинг давомчилари *Мардонақул Авлиёқул ўғли,* Мамадрайим бахши (1889— 1970), *Умир бахши, Юсуф Утаган ўғли,* Бўрибой Аҳмад ўғли ва бошқалар анча машҳур бўлганлар.

**ЮЗБОШИ** — ҳарбий унвон, юз на-фар аскар бошлиғи. *Турк хоқонлиги* дав-ридан амалда бўлган. Ю. бевосита *минг-бошита* бўйсунган, унинг қўл остида 10 та *ўнбоши* фаолият кўрсатган. *Амир Темур* даврида Ю. ўнбошига қараганда 2 ҳисса кўп маош олган (тахм. 20 от-нинг қийматига тенг). Ю.га ҳарбий юришлар пайтида алоҳида чодир, турли қуроляроғлар ва 10 та қўшимча от бе-рилган. 20-аср бошларида Туркистонда совет режимига қарши кураш даврида баъзи *қўрбошилар* Ю. унвонини олган. Кейинчалик бу унвон тугатилган. Ю. мансаби ва унвони ўрта асрларда турли мамлакатларда (мас, Россияда «сотник», Украинада «сотня») ҳам мавжуд бўлган.

*Ад.:* Темур тузуклари, Т, 1996; Воҳидов Ш., Қўқон хонлиги ва Бухоро амирлигида унвон ва мансаблар, Т, 1996.

**ЮЗЛАШТИРИШ** тергов

ҳаракати; бунда илгари сўроқ қилинган икки шахс, башарти уларнинг айнан бир хил факт ва ҳолатларга нисбатан берган *кўрсатувларида* жиддий қарама-қаршиликлар бўлса, бир вақтнинг ўзида

бир-бирининг иштирокида кўрсатувлар беради. Ю.да гумон қилинувчи, айбла-нувчи, судланувчи, жабрланувчи ва гувоҳ сўроқ қилиниши мумкин. Ю. учун асос-лар, уни ўтказиш тартиби Ўзбекистон Республикасининг ЖПКда кўрсатиб ўтилган (122— 124-моддалар).

**ЮК АЙЛАНМАСИ** — транс-порт ишининг асосий иктисодий кўрсаткичларидан бири, муайян давр-да ташилган юклар оғирлиги (ҳажми) ни ташилган масофага кўпайтмасидан иборат. Нетто ткм (денгиз транспорти-да тоннамиль, 1 миль — 1,852 км) би-лан ўлчанади. Мамлакат миқёсида Ю.а. кўрсаткичлари ҳар бир транспорт тури бўйича алоҳида ҳисобланади. Ю.а. муд-датларига кўра, суткалик, ойлик, чора-клик, ярим йиллик ва бир йиллик қилиб ҳисобга олинади. Чораклик Ю.а., одат-да, нотекис бўлиб, унга баъзи юкларни ташишнинг мавсумийлиги ва бошқалар таъсир қилади. Шунингдек, Ю.а. транс-порт воситаларининг юк кўтариш, олиб юриш қобилияти, ундан фойдаланиш усули, ўртача иш вақти, қатнаш масофа-си, ортиштушириш ишларининг механи-зациялашгани ва бошқаларга ҳам боғлиқ. Ўзбекистонда жами транспорт турларида Ю.а. 63,3 млрд. ткм ни, шу жумладан, т.й. транспортида 19,1; автомобиль транс-портида 9,6; қувур транспортида 34,6 млрд. ткм ни, ҳаво транспортида 95,3 минг ткмни (2003), сув транспортида 0,3 млн. ткм (2002) ни ташкил этди.

*Садир Салимов.*

**ЮК КЎТАРИШ МАШИНАЛА-РИ** одамлар ва юкларни тик ёки қияроқ йўналишда кўтариш ва тушириш учун мўлжалланган қурилмалар. Тузилиши ва кинематик схемаси турлича бўлган ма-шиналарни ўз ичига олади. Мас, *лифт-лар,* конлар ва қурилишда ишлатилади-ган *кўтаргичлар, домкратлар,* таллар (қ. *Таль), полиспатлар,* қия *конвейерлар,* шу-нингдек, стрелали ўзи юрар кранлар (қ. *Кўтариш крани),* автоюклагичлар Ю.к.м.

**10**

жумласига киради. Вазифасига кўра, Ю.к.м. муқим (стационар), ўзиюрар ёки кўчма, узлукли ва узлуксиз ишловчи, электр юритмали ёки ички ёнув двига-телли ва бошқалар турларга бўлинади. Вазифасига, тузилишига, юкнинг хилига қараб, Ю.к.м. бир неча кг дан бир неча юз т гача юкни кўтариши мумкин.

**ЮКАВА** (Уикатеа) Хидэки (1907.23.1, Токио — 1981.8.9, Киото) — япон физи-ги, Япония ФА аъзоси (1946), Киотодаги унтни тугатган (1929). Шу унтда ва Оса-кадаги унтда ишлаган (193239), Киото ун-т проф. (1939 йилдан), Нью-Йоркдаги Колумб ун-ти проф. (1949—53), Киото унтига қарашли Фундаментал физика илмий текшириш интини бошқарган (1953—70). Илмий ишлари квант меха-ника, ядро ва мезон физикаси, элементар зарралар физикасига оид. лмезоннинг мавжудлиги ҳақидаги гипотезани илгари сурди (1935). Мезон назарияни ривож-лантирди ва нуклонларнинг ўзаро таъси-ри учун математик ифода (Ю. потенциа-ли)ни топди. Ядро кучлари назариясини яратди ва нейтрал мезон тушунчасини киритди (1938). Оралиқ бозон ҳақидаги ғояни илгари сурди (1953). Нобель муко-фоти лауреати (1949).

**ЮКАГИР ТИЛИ,** одул тили — юка-гир-чуван тиллари оиласидан сақланиб қолган ягона аморф тил; РФда Колима ва Алазея дарёлари ҳавзасида (Саха Ре-спубликасининг шим.шарқи ва қисман Магадан вилоятида) тарқалган. Ўтган аср охирларидаги маълумотларга кўра, юкагирлар сони 1100 дан ортиқ бўлсада, Ю.т.да сўзлашувчиларнинг умумий сони 300 кишидан ортмайди. Унинг тундра ва колима лаҳжалари сақланиб қолган бўлиб, улар бир қатор фонетик, морфо-логик ва лексик белгилари бўйича ўзаро фарқланади. Ю.т.ни палеоосиё тиллари гуруҳига қўшиш мумкинлиги ҳақидаги фикр нисбийдир. Шунингдек, унинг урал тиллари, қолаверса, олтой тиллари билан ҳам генетик алоқалари бор деб тахмин

қилинади.

**ЮКАГИР ЯССИТОҒЛИГИ** — РФ Саха Республикаси ва Магадан вилоя-тидаги ясситоғлик. Колима дарёси ўрта оқимининг ўнг соҳилида жойлашган. Жанубий ғарбдан шим. шарққа 500 км га чўзилган. Эни 250—300 км. Рельефи ясси, нураш кучли. Шим.ғарб томон па-сайиб боради. Ўртача бал. 300—400 м. Баланд қисми — жан. да (Чубукулах кря-жининг энг баланд жойи 1128 м). 400— 500 м баландликкача сийрак дарахтли ўрмонлар, тайга мавжуд. Ундан юқорида тоғ тундраси бошланади.

**ЮКАГИРЛАР** (ўзларини деткиль деб аташади) — СахаЯкутия ва Магадан вилоятй (РФ) даги халқ. 1,1 минг киши (1990-й.лар ўрталари). Юкагир тилида сўзлашади. Диндорлари расман христи-анликни қабул қилган бўлсада, шаманлик сақланиб қолган. Асосий машғулотлари — овчилик, бугучилик.

**ЮКАТАН** — *Марказий Америка-дат* ярим орол, Мексика қўлтиғи би-лан Кариб денгизи оралиғида. Асосий қисми Мексикага (Юкатан штатй), жан. шарқий қисми Гватемала ва Белизга қарашли. Майд. 180 минг км2 чамасида. Ҳудудининг катта қисми пасттекислик, жан.шарқида Майя тоғлари (энг баланд жойи 1122 м) бор. Карст кенг тарқалган. Иқлими иссиқ, тропик пассатли иқлим. Йиллик ёғин 500—2000 мм. Ксерофит бу-талар, сийрак ўрмонлар, марказий қисми ва жан.да доим яшил тропик ўрмонлар бор. Агавахенекен, цитрус ўсимликлар плантациялари барпо қилинган, пахта, маккажўхори экилади. Қимматбаҳо ёғоч тайёрланади. Кампече, Прогресо портла-ри (Мексика) бор.

**ЮКАТАН** — *Мексикадаги* штат, Юкатан я.о.нинг шим. қисмида. Майд. 39,3 минг км2. Аҳолиси 1,6 млн. киши (2000). Маъмурий маркази — Мерида шаҳри Рельефи оҳактошлардан тузилган

**11**

текислик, бал. 250 м гача бўлган қирлар учрайди. Сув билан таъминлашда карст қудукларнинг аҳамияти катта. Иқлими тропик иклим, йиллик ёғин 900 мм, жан. да 1200 мм гача. Шим.да барг тўкувчи тропик, жан.да доим яшил мўътадил нам ўрмонлар бор. Иқтисодиётининг асосини плантация хўжаликлари ташкил этади. Хенекен толаси экспорт қилиш учун агава ўстирилади. Шунингдек, маккажўхори, шоли, дуккаклилар, шакарқамиш, тама-ки экилади, банан плантациялари бор. Тўқимачилик (хенекен толасини қайта ишлаш), озиқ-овқат ва металлсозлик са-ноати корхоналари мавжуд. Туризм ри-вожланган. Ю. ҳудудида майя халқининг кўплаб маданий ёдгорликлари сакланган.

**ЮККА** — пиёзгуллиларга мансуб кўп йиллик дарахтсимон ўсимликлар туркуми. Ю.нинг 50 тури маълум. Мар-казий Америка ва Шим. Американинг жан. қисмида ёввойи ҳолда ўсади. Ипси-мон Ю. (V. §1опо8а) тури экилади. Ай-рим турлари 800 йилгача яшайди. Пояси ёғочсимон, бал. 6—12 м. Ингичка, дағал барглар йиғиндиси (розетка)дан иборат. Гулбанди 2 м, гача, тўпгули рўваксимон, гуллари йирик, оқ, меваси 6 уяли чаноқ, четдан чангланади. Тупроқ танламайди. Асосан, манзарали ўсимлик сифатида паркларда, ботаника боғларида экилади. Баргидан арқон, дағал матолар тайёр-лашда ишлатиладиган тола олинади, ай-рим турларининг гулларидан салат тай-ёрланади. Ю. баҳорда илдизини бўлиш орқали ёки кўчатидан кўпайтирилади.

**ЮКЛАМА** — *ёрдамчи сўзларнинг* бир тури; айрим гап бўлагига ёки гапга қўшимча маъно бериш учун қўлланади. Ю. тузилишига кўра 2 хил бўлади: Ю.қўшимча (қўшимча ҳолига келиб қолган Ю.: ми, чи, да, а, я) ва Ю.сўз (айрим сўз ҳолидаги Ю.: фақат, худ-ди, нақ, ҳам). Ҳоз. ўзбек адабий тилида гапга ёки айрим сўзларга қўшилганда англатадиган маъноларига кўра Ю.нинг қуйидаги турлари фарқланади: сўроқ

ва таажжуб Ю.лари (ми, чи, а, я), асо-сан, гапни сўроқ гапга айлантиради: Бу китобни ўқидингизми?; кучайтирув ва таъкид Ю.лари (ку, ҳам, у, ю, да, оқ, ки) гапга тасвирийлик бериб, сўз маъносини кучайтириш, шунингдек, таъкид маъ-носини қўшиш учун ишлатилади. Мас: Неча марта учрашай дедимку, вақтим бўлмади; айирув ва чегаралов Ю.лари (гина, фақат) турли сўзлар билан келиб, уларни ажратиб, чегаралаб кўрсатиш учун қўлланади. Мас: У фақат ўша воқеа ҳақида сўзларди; аниқлов Ю.лари (худди, нақ, қоқ) ўзи алоқадор бўлган гап бўлаги маъносини аниқлаш учун хизмат қилади. Мас: Ўғли отасининг худди ўзи. Ю.лар, шунингдек, тасдиқ, инкор, қистов каби маъноларни ифодалаш учун ҳам ишлати-лади.

*Неъмат Маҳкамов.*

**ЮКОН** — *Канаданинг* шим.ғарбий қисмидаги маъмурий ҳудуд. Шим. Муз океани соҳилида, ғарбда Аляска (АҚШ) билан чегарадош. Майд. 482,4 минг км2. Аҳолиси 29,9 минг киши (2002). Маъ-мурий ва иқтисодий маркази — Уайт-хорс шаҳри Юкон ясситоғлигининг шарқий қисмида жойлашган. Ю.нйнг ўзлаштирилишига 1896 йилда ўша ҳудудда олтин конларининг топилиши сабаб бўлган. Мис, асбест, кумуш, воль-фрам ва олтин конлари бор. Қирғоққа яқин сувлардан балиқ овланади.

**ЮКОН** — Шим. Америкадаги дарё, Канада ва АҚШ ҳудудидан оқади. Уз . 3700 км, ҳавзасининг майд. 855 минг км2. Кордильера тоғларидан бошланиб, юқори қисмида Юкон платосидаги чуқур тоғ водийсидан, катта қисми Аляска те-кисликларидан оқади. Беринг денгизи-нинг Нортон қўлтиғига қуйилади. Асо-сий ирмоқлари: Танана, Пелли, Поркью-пайн ва Коюкук. Ўртача сув сарфи 6,5 минг мУсек., баҳорда тошади. Окт.—но-ябрда музлайди. Май ойидан сентябргача 3200 км масофада кема қатнацди.

**12**

**ЮКСАК УСИМЛИКЛАР** — эво-люцион тараққиёт натижасида мурак-каб морфологик тузилишга эга бўлган, танаси поя ва баргга дифференциялан-ган ўсимликлар. Уларда кўп ҳужайрали муртак (эмбирион) ҳосил бўлади. Ю.ў.га хос белгилардан бири жинсий (гамето-фит) ва жинссиз (спорофит) наслларнинг галланишидир. Ю.ў 3000 га яқин турдан иборат 9 бўлимни ўз ичига олади. Бу-ларга: риниотоифалар зостерофилтои-фалар, йўсинтоифалар, плаунтоифалар, псилотоифалар, қирқбўғимтоифалар, қирққулоқтоифалар, қарағайтоифалар, магнолиятоифалар киради. Ю.ў танаси-нинг мураккаб тузилганлиги, ерда ўсишга мослашганлиги, жинсий ва жинссиз кўпайиши билан тубан ўсимликлардан фарқ қилади. Ю.ў *спорофитида* кўп ҳужайрали спорангийлар ҳосил бўлиб, уларда ҳаракатсиз *споралар* етишади. *Гаметофитшха* жинсий органлар пай-до бўлади. Спорофит, одатда, барг, поя ва илдизга бўлинган. Кўпинча Ю.ў.да ўтказувчи тўқима — ксилема ва флоэма ривожланган. Эпидермис, кутикула ва баргида оғизчалар бўлиши Ю.ў учун хос. Ю.ў бирорта денгиз сувўтларидан келиб чиққан, деб тахмин қилинади. Ю.ўнинг қазилма қолдиқлари силур давридан маъ-лум.

**Ю К С А К**

**ҚИСҚИЧБАҚАСИМОНЛАР**

*қисқичбақасимонлар* кенжа синфи. Асо-сий белгилари — боши 5, кўкраги 8, қорин бўлими 6 бўғимдан иборат; фақат юпқа совутли қисқичбақалар қорин бўлими 7 бўғимли; қорин оёқлари ривожланган. Боши — синцефалон ёки протоцефа-лон. Протоцефалонда жағ бўғимлари кўкрак билан қўшилиб, жағкўкракни ҳосил қилади. Жағкўкрак (гнатоторакс) кўпинча бошкўкрак ҳам дейилади. Бо-шида бир жуфт фасеткали кўз ва 5 жуфт бошоёқ (бир жуфтдан юқори ва паст-ки жағ, 3 жуфт оёқжағ) бўлади. Қорин бўғимлари баъзан ўзаро ёки тельсон би-лан қўшилиб, плеотельсон ҳосил қилади.

Нафас олиш ва қон айланиш системаси яхши ривожланган. Ошқозон чайновчи ва фильтрловчи бўлимлардан иборат. Кўпинча жигар деб аталадиган мурак-каб ҳазм қилиш бези бор. Чуч»ук сув ва қуруқликда яшайдиган Ю.қ. ўзгаришсиз, денгиз Ю.қ. метаморфоз орқали ривож-ланади. «Ю.қ.» номи кўп тўғри келмай-ди; чунки уларда юксак белгилар би-лан бирга тубан тузилиш хусусиятлар (мас, 2 шохли қориноёкдар) ҳам бор. 13 туркумга мансуб 19,5 мингга яқин тури мавжуд. Кенг тарқалган; кўллар ва денгизларда бентосда ёки пелагик ҳаёт кечиради. Бир қанча турлари чучук сув-ларда ва қуруқликда яшайди; айрим тур-лари (саккулина) паразит. Ур т а Осиё сув ҳавзаларида ёнлаб сузарлар, ўноёқлилар, тенгоёқлилар туркумлари, қуруқликда тенгоёқлилар (заҳкашлар) туркуми ва-киллари учрайди. Бир қанча Ю.қ. овла-нади ва кўпайтирилади.

**ЮЛДУЗ АССОЦИАЦИЯЛАРИ** — маълум тур ёки спектрал синфга юлдуз-ларнинг тахм. бир даврда пайдо бўлган гуруҳлари. ОВ ассоциациялар ва Т ассо-циациялар маълум. ОВ ассоциацияга О, ВО, В1 ва В2 спектакл синфларга мансуб қайноқ гигант ҳамда ўтагигант юлдузлар киради. ОВ ассоциация ўлчамлари 40— 200 *парсек,* О — В2 спектрал синфларига оид юлдузлар сони бир неча ўнтага ета-ди. Улар, асосан, Галактика текислигида жойлашган. Тарқоқ юлдуз гўдаларида О—В2 синфларидаги юлдузлар беқарор шаклли системалар тарзида (мас, юлдуз занжирлари ёки Орион трапецияси тури-даги каррали юлдузлар) учрайди.

Т ҳўкиз *(Савр)* туридаги ўзгарувчан юлдузлар ҳам физик боғлиқ гуруҳлар ҳосил қилади. Т. ассоциация ўлчами бир неча 10 парсек, улардаги юлдузлар сони кўпинча бир неча 10 тагача бўлади. Фақат Орион юлдуз туркумидаги Т ас-социациягина 220 юлдуздан иборат. Т ассоциация юлдузлари зичлиги кичик, беқарор ва ёш системалардир. Ю. а.ни биринчи марта 1947 йилда арман астро-

**13**

номи В. *А.Амбариумян* очган. Бу каш-фиёт юлдузлар эволюцияси ва юлдузлар системасини тадқиқ қилишда муҳим босқич ҳисобланади.

**ЮЛДУЗ АСТРОНОМИЯСИ** *астро-номиянинг* юлдузлар системасининг тузилиши, таркиби, динамикаси ва эво-люциясининг умумий қонуниятларини тадқиқ қилиш ва бу қонуниятларни биз-нинг юлдузлар системамиз (Галакти-камиз) га татбиқ қилинишини ўрганиш билан шуғулланувчи бўлими. Алоҳида юлдузлар, туманликлар ўрганиладиган *астрофизикадан* фарқи шундаки, бунда объектларнинг тўплами ансамбли тадқиқ қилинади. Ю.а. 3 та бўлим: юлдузлар статистикаси, юлдузлар кинематикаси ва юлдузлар динамикаси бўлимларидан иборат.

Юлдузлар статистикасида юлдузлар-нинг физик ва кўринма хусусиятларини ифодаловчи катталиклар (массалари, ёрқинлиги, спектрал синфлари, параллак-си, тезликлари, кўп рангли фотометрик параметрлари ва бошқалар) орасидаги эмпирик қонуниятлар кузатув маълумот-лари асосида топилади, шу маълумот-лар бўйича Галактикамизнинг тузили-ши ва унинг ташкил этувчилари тадқиқ қилинади. Бунда, хусусан, юлдузларнинг ёрқинлик, равшанлик ва фазовий зичлик функцияларини ўзаро боғловчи интеграл тенгламаларидан фойдаланилади.

Юлдузлар кинематикасида эса *Сомон Йўлининг* Галактикамиз ўзаги атрофида дифференциал айланиши хусусиятлари ва, умуман, юлдузларнинг нурий ҳамда кўндаланг тезликлари компонентала-рини кузатувдан топиш муаммолари ўрганилади. У турли халқаро кузатув дастурларига (жумладан, юлдузларнинг хусусий ҳаракатини аникдаш дастури-га) асосланган. Юлдузларнинг фазовий тезлик векторларини топиб, уларнинг қатор физик гуруҳлари ва тўдалари кашф қилинган. Қуёш тизимининг Галактика-миз ўзаги атрофидаги ҳаракати ва унинг турли махсус кинематик параметрлари

қиймати тўла ҳисоблаб топилган. Замо-навий тадқиқотларга кўра, Галактикамиз 5 қисм (ўзак, диск, балж, гало ва тож) дан иборат бўлиб, уларнинг таркиби ва кине-матикаси нисбатан яққол фарқ қилади. Мас, гало, асосан, қизил гигант, қисқа даврли цефеида юлдузлари, субмитти юлдузларнинг шарсимон тўдаларидан ташкил топган бўлиб, улар диск қисмда умуман бўлмайди, чунки диск галога мансуб бўлмаган узун даврли *цефеида-лар* (ўтагигантлар), спектрал синфи О ва В бўлган қайноқ юлдузлар, ёш гигант-лар, юлдузларнинг тарқоқ тўдаларидан иборат.

Бундай мураккаб тузилишга эга бўлган спиралсимон Галактикамизнинг вужудга келиши ва эволюцияси билан юлдузлар ва улар тизимининг динамика-си шуғулланади. Юз миллиард юлдуздан ортиқ Галактикамизнинг гравитацион майдони мураккаб ва узлуксиздир. Унинг моделини тузишда бу майдон гравита-цион куч функцияси регулятор деб оли-ниб, маълум кинетик ва гидродинамик тенгламалар Пуассон тенгламаси билан бирга ечилади. Ихтиёрий юлдуз дина-микасини дастлаб ушбу умумий регуляр куч функциясига ва маълум даражада унга кўшни юлдузларнинг таъсирига боғлиқ нотекис кучлар орқали ифода-ланади. Асосий тадқиқотлар регуляр майдонни аниқ моделлаштириш, унинг протогалактика ҳолатидаги тузилиши ва бу икки ҳолат орасидаги қатор дискрет даврларни тиклаш муаммолари устида олиб борилмоқда. 20-аср 90-й.ларида Галактикамиздан ташқаридаги астро-номия кескин ривожланиб, бошқа мил-лиард галактикалар кузатуви ва физика-си фаол ўрганилаётганини ҳамда улар ичида кўплаб туғилаётган галактикалар кузатилмоқда. Ўзбекистонда Ю.а.га дори тадқиқотлар Ўзбекистон ФА *Астроно-мия институтида* ва Ўзбекистон миллий унтида олиб борилади.

**ЮЛДУЗ АТМОСФЕРАСИ** — юл-дузнинг нурланиш спектри пайдо

**14**

бўладиган ташқи қатлами. Бундай қатлам аввал *Қуёшда* кашф этилган. Атмосфе-ра туфайли Қуёш гардишида ёрқинлик бир текис тарқалмаган ва Қуёш спектри-да ютилиш чизиқлари яхши кузатила-ди. Ю.а.нинг кимёвий тузилиши ҳамма юлдузларда бир хил, аммо атмосфера-нинг махсус тузилишлари билан боғлиқ бўлган четга чиқишлар (магнит юлдуз-лари, қўшалоқ юлдузлар ва бошқаларда) ҳам кузатилади.

Юлдузнинг ички қатламларидан ке-лаётган энергия унинг атмосфераси орқали ўтади ҳамда нурий мувозанатга бўйсунувчи ютилиш ва сочилишлари йўли билан тарқалади. Ю.а. спектрал ас-боблар ёрдамида текширилиб, кимёвий таркиби, траси, модда зичлиги, ҳаракат тезлиги, юлдузнинг ўз ўқи атрофида айланиши ва бошқалар кўрсаткичлар аниқланади. Ю.а. нинг табиати уни ташкил этувчи атомларнинг таркиби-га, ички қатламлардан келаётган энер-гия оқимининг қувватига боғлиқ. Ички қатламдан чиқаётган нур т у таш спек-трга эга. Бу нур атмосферада сочилиш ва ютилиш жараёнларига учраши сабабли туташ спектрнинг айрим қисмлари хи-ралашади, иккинчидан унинг юзига ат-мосферани ташкил этувчи атомларнинг ютиш чизиқлари тушади. Ю.а.нинг бу қисми *фотосфера* деб аталади. Фото-сфера устида *хромосфера* жойлашган. Хромосфера турли спектрал чизиқларда хира нур сочади. Турли хил юлдузларда фотосфера ва хромосфера турлича роль ўйнайди. Ю.а. юлдузнинг энергетик ре-жимини бошқариб туради. Атмосфера туфайли юлдуз бирданига совиб кет-майди. Ҳозирги даврда турлИ хил Ю.а. ўрганилган ва уларнинг назарий модел-лари яратилган (яна қ. *Галактика, Юл-дузлар).*

**ЮЛДУЗ ВАҚТИ** — юлдуз суткаси-га асосланган вақг ҳисоби; *Баҳори тенг кунлик* нуқтасининг юқори кульминаци-ядаги вақтидан унинг исталган вазиятда бўлишигача ўтган вақт. Ю.в. юлдуз со-

атлари ёрдамида соат, минут, секунд-лар билан ифодаланади ва ўртача Қуёш вақтидан қисқа бўлади. Мас, Ю.в.даги 1 соат ўртача Қуёш вақтидаги 59 мин. 50,170 с га тенг. Ҳар бир меридиандаги Ю.в. исталган вақт учун баҳорги тенг кунлик нуқтасининг соат бурчаги (соат билан ўлчанадиган) га тенг (яна қ. *Вақт).*

**ЮЛДУЗ ЁРҚИНЛИГИ** — юлдуз ну-рининг кучини, яъни юлдузнинг бирлик фазовий бурчакда нурлаётган ёруғлик оқимини ифодаловчи миқдор. 3,81033эрг/ сек га тенг бўлган Қуёш ёрқинлиги бир-лигида ифодаланади. Ю.ё. тушунчаси умумий *фотометриянянт* «ёрқинлик» тушунчаси билан мос келмайди. Ю.ё. юл-дуз спектрининг маълум бир қисмига те-гишли (визуал, фотографик Ю.ё. ва ҳ.к.), ёки юлдузнинг бутун спектри бўйича нурланишига (болометрик Ю.ё.) тегиш-ли бўлиши мумкин. Булар бир-биридан катта фарқ қилиб, болометрик ёрқинлиги 5105 эрг/сек. Қуёш ёрқинлигига тенг бўлган юлдузлар (О спектрал синфига те-гишли бўлган ўта гигант юлдузлар), бо-лометрик ёрқинлиги Қуёш ёрқинлигидан бир неча юз марта кам бўлган юлдузлар мавжуд. Тахм. ёрқинлиги бу қийматдан кам бўлган юлдузлар бўлиши мумкин. Ю.ё. масса, радиус ва сирт т-раси кат-таликлари қаторидаги муҳим каттали-кларидан ҳисобланади. Бу катталиклар орасидаги боғланишлар назарий *астро-физика*да ўрганилади.

**ЮЛДУЗ ЙИЛИ** — Ернинг Қуёш атрофини бир марта тўла айланиб чиқишида ўтган вақт (қ. *Сидерик айла-ниш даври, Синодик айланиш даври).*

**ЮЛДУЗ КАТТАЛИГИ** — қ. *Кўринма юлдуз катталиги.*

**ЮЛДУЗ ТУРКУМЛАРИ** — юлдуз-ларни топиш ва белгилашни осонлаш-тириш учун осмон гумбазининг шарт-ли равишда ажратилган қисмлари; энг ёрқин юлдузлар ҳосил қилган ўзига хос

**15**

шакллар. Улар афсонавий қаҳрамонлар (мас, *Геркулес, Персей, Эридан ва бошқалар),* ҳайвонлар *(Илон, Катта ит ва бошқалар)* ва нарсалар (мас, *Мезон, Калқон ва бошқалар)*нинг номи билан аталган. Ю.т.нинг энг ёрқин юлдузла-ри юнон ҳарфлари (а, р\ *у* ва ҳ.к.) билан белгиланиб, бу ҳарфлар ёнига юлдуз тур-кумининг номи ёзилади (мас, *Аравакаш-нинг а* си), равшанлиги пастроқ юлдузлар лот. ҳарфлари ва рақамлари билан белги-ланади. Бутун осмон гумбази 88 та Ю.т га бўлинган.

**ЮЛДУЗ ХАРИТАЛАРИ** — юлдуз-

лар осмони ёки унинг бир қисми хари-таси. Осмон қўшни қисмлари ёки баъзи қисмларининг юлдуз хариталари ю л дуз атласлари деб аталади. Ю.х. керакли юлдузларга телескопни тўғрилаш, юл-дуз каталогларида берилган юлдузларни осмонда ёки астрофотографияда топиш, *сайёра, комета* ва ўзгарувчан юлдузлар-ни уларнинг координаталарига асосан осмонда излаш учун қўлланади. Ю.х.дан визуал кузатиш натижасида топилган ос-мон жисмлари *(Ер сунъий йўлдошлари) нкнт* тақрибий координаталарини ани-клашда ҳам фойдаланилади. Ю.х., одат-да, экваториал координаталар система-сида берилган координата тўрига асос-ланиб тузилади. Ю.х. осмоннинг шим. ва жан. ярим шарлари учун улар қўлда чизилган ёки суратга олинган бўлади. Энг қадимий Ю.х. 13-асрда яратилган. Бундан олдин, асосан, юлдуз глобуслари қўлланилган.

Юлдузлар, асосан, глобусларда тур-ли шакллар ёки юнон ҳамда римликлар мифологиясидан қаҳрамонлар *(Персей, Геркулес ва бошқалар),* шунингдек, мод-дий хўжалик ҳаёти билан боғлиқ *(Қўзи ва бошқалар)* номларда тасвирланган. Бу шакллар юлдуз туркумлари деб номла-ниб, осмоннинг муайян қисмини эгалла-ган. Астрономия тарихида Байер (1603), *Гевелий* (1690), Флемстида (1729) ва бошқаларнинг юлдуз атласлари муҳим аҳамиятга эга бўлиб, асосан, 6визуал юл-

дуз катталигигача бўлган юлдузларни ўз ичига олади. 19-асрга келиб, фотографи-яни астрономияга қўлланиши туфайли Ю.х. осмоннинг фотосуратлари ёрдами-да тузила бошланди.

20-асрда рус астрономи А.А.Михайлов тузган 20 та харитадан иборат атласи ос-моннинг Жанубий ва Шим. ярим шарида-ги 6,5юлдуз катталигидаги барча юлдуз-ларни ўз ичига олади. 1954—67 йилларда АҚШ миллий географик жамияти билан Паломар расадхонасида яратилган фото-суратли атлас энг тўлиқ ҳисобланади. У 21катталиккача бўлган 1 млрд. дан зиёд юлдузни ўз ичига олади. Бу ноёб атлас-нинг бир нусхаси Ўзбекистон ФА Астро-номия ин-тида сақланади.

Қад. атласларда юлдуз туркумла-рининг бадиий тасвири ғоят чиройли бўлиб, улардан энг ажойиби Ян Гевелий-нинг атлас ҳисобланади (Гданск шаҳри 1690). Бу атлас 1900 та юлдузни ўз ичига олган 54 та харитадан иборат. Атласнинг бир нусхаси Ўзбекистон ФА Астронмия ин-тида сақланади ва у *В.П.Шчеглов* таҳрири остида 3 марта қайта нашр қилинди (1968, 1970 ва 1978). Учала нашрда ҳам Улуғбек расадхонаси тари-хига оид Ғарб ва Шарқ олимларининг илмий мақолалари кенг ёритилган кириш мақоласи берилган. Бундан ташқари, 3нашрда юлдуз тўдалари номларининг келиб чиқишига оид мақола ҳам бор. Ат-ласнинг матн қисми ўзбек, рус ва инглиз тилларида баён этилган. Атлас 1977 йил Токиода япон тилида ҳам нашр қилинди.

**ЮЛДУЗЛАР** — Қуёш сингари ёруғлик сочувчи осмон жисмлари; асо-сан, қайноқ плазмадан таркиб топган, Гравитация (тортишиш) кучлари таъси-рида газчанг муҳити (асосан, водород ва гелий) дан ҳосил бўлади. Ю. марказида юқори зичлик ва юқори т-ра (чамаси 10—12 млн.К) вужудга келганда эле-ментларининг синтезланиш термоядро реакцияси содир бўлади (қ. *Термоядро реакциялари).* Қуёш Ердан тахм. 150 млн. км узоқда, Галактикамиздаги Ю. эса унга

**16**

қараганда минг, ҳатто миллион марта узоқда жойлашган. Энг яқин юлдузларга-ча бўлган масофа Ердан Қуёшгача бўлган масофадан 66 минг баробар катта. Қуёш Ерга яқин бўлгани учун юлдузлардан катта бўлиб кўринади. Ёруғлик Қуёшдан Ерга 8,3 мин.да, бизгача энг яқин бўлган Центаврнинг а сидан ёруғлик 4 йилу 3 ойда етиб келади. Шунинг учун Ю. биз-га (катта телескопларда ҳам) ҳамма вақт ёруғ нуқта бўлиб кўринади. Телескопсиз осмон сферасида кўпи билан олти минг кичик телескопда бир неча ўн минг, кат-та телескопда эса бир неча юз млн. Ю.ни кўриш мумкин. Бизнинг Галактикамизда ҳаммаси бўлиб тахм. 120 млрд. Ю. бор. Ю.ни ўрганиш инсонларнинг моддий ҳаёт эҳтиёжи *(календарь* тузиш, аниқ вақтни белгилаш, саёҳат вақтида Ю.га қараб йўналишни аниқлаш ва бошқалар) тақозо қилган. Қадимдаёқ *юлдузли ос-мон* буржлар, туркумларга бўлинган. *Аристотель* даври (мил. ав. 4-аср) дан бошлаб бир неча юз йиллар давомида Ю.нинг бир-бирига нисбатан осмонда эгаллаган ўрни ўзгармас, улар осмонга «қадаб қўйилган», деб ҳисобланган. Шу-нинг учун қадимий замонларда кишилар юлдузли осмонни ўзгармас деб ҳисоблаб, Ю.нинг осмон сферасида эгаллаган ўрнини аниклаганлар ва Ю. жадвалла-рини тузганлар (мас, *Гиппарх,* мил. ав. 2-аср, *Улуғбек,* 15-аср). Бу жадваллар ёр-дамида вақт, жойнинг географик коорди-наталари аниқланган. Хира Ю. жадвалла-ри ҳам тузилган ва улар кўпгина амалий масалаларни ҳал этишда қўлланилмоқда. Бундан минг йил аввал араб астрономла-ри ёруғлигини ўзгартириб турувчи юл-дузни топганлар ва унга

Алгол (шайтон кўзи) деб ном берган-лар. Ҳозир бундай Ю. жуда кўп топилган (қ. *Ўзгарувчан юлдузлар).* 16-аср охири-да италиялик астроном Ж. *Бруно* Ю.ни ҳам Қуёш сингари узоқца жойлашган жисмлар деб тушунтирган. 1595 йилда немис астрономи И.Фабрициус биринчи марта ўзгарувчан Ю.ни, 1650 йилда ита-лиялик олим Ж.Риччоли кўшалоқ Ю.ни,

1718 йилда инглиз астрономи Э. *Галлей* 3 та Ю.нинг ўзига хос ҳаракатини, 18-аср ўрталарида М.В.*Ломоносов,* немис оли-ми И.Кант, инглиз астрономлари Т.Райт ҳамда В.Гершель ва бошқалар *Куёш си-стемасипк* кашф этдилар.

19-асрнинг 2-ярмида Ю.ни текши-ришга аввал *спектроскопия,* кейинча-лик *фотография* қўлланила бошлан-ди. 20-аср бошларидан физика фани ютуқларидан фойдаланиб, Ю.нинг фи-зик табиатини ўрганишга ва эволюцион қонунларини тадқиқ қилишга киришил-ди.

Ю.нинг асосий кўрсаткичлари улар-нинг массалари, радиуслари ва ёрқинлиги ҳисобланади. Ю. равшанлиги, ёрқинлиги ва ранги бўйича бир-биридан анча фарқ қилади. Мас, фақат катта телескоплар-дагина кузатиладиган энг хира Ю. од-дий кўзга кўринадиган энг ёруғ Ю.дан млрд. марта кам ёритади. Ю.нинг ранги уларнинг спектрларини таққослаганда яққол намоён бўлади. Ю. спектрларига кўра спектрал синфларга ажратилган. Бундай синфларга ажратишнинг асоси Ю.нинг трасидир. Маълумки, Ю. сочаёт-ган нур энергияси уларнинг атмосфераси орқали тарқалади. Демак, Ю. спектри-ни текширишдан уларнинг атмосфераси тўғрисида физикавий ва кимёвий маълу-мотлар олинади. Мас, Ю. спектрига кўра улар атмосферасининг траси, газ босими, кимёвий таркиби бир-биридан кескин фарқ қилмайди. Бу катталиклар кўпинча Қуёш параметрларига нисбатан ифодала-нади. Ю. олами турлитуман бўлиб, баъ-зилари ҳажм жиҳатдан Қуёшга нисбатан млн. марта катта ва ёрқин *(гигант юлдуз-лар);* кўпгина Ю. ўлчами ва ёрқинлиги жиҳатдан Қуёшга нисбатан анча кичик (карлик Ю.) бўлади. Зичлиги жиҳатидан сийраклашган ва ўта зич Ю. мавжуд. Бир қатор гигант Ю.нинг ўртача зичли-ги сув зичлигига нисбатан юз минг марта кичик, бошқалариники (мас, оқ карли-кларники) юз минг марта катта. Баъзи Ю. кучли чақнаши натижасида ташқи қобиғидаги маълум массасини ташлаб

**17**

юбориб ёрқинлигини даврий ўзгартириб туради ва улар ўзгарувчан юлдузлар деб аталади. *Янги юлдузларт* эса ёрқинлик тезда ортиб боради. Шу билан бирга кичикроқ Ю. бир неча сутка каттала-шиб, ундан газ қобиғи ажралади ва кен-гайишни давом эттириб фазога ёйилади. Сўнгра яна кичикроқ ўлчамга қисқаради. Чақнаш пайтида кўпроқ ўзгарадиган ўта янги Ю. ҳам бор. Ю.нинг спектрлари-ни ўрганиш уларнинг атмосферасидаги кимёвий таркибини аниқлашга имкон беради. Ю. ҳам Қуёш сингари Ердаги мавжуд кимёвий элементлардан таркиб топган. Ю.да водород (оғирлигига нис-батан тахм. 70%) ва гелий (тахм. 25%) кўпроқ, қолган элементлар (кислород, азот, темир, углерод, неон) тахм. Ер-дагидек учрайди. Ю. кўпинча умумий оғирлик маркази атрофида айланувчи жуфт бўлиб жойлашади; булар *қўшалоқ юлдузлар* деб аталади. Учламчи ва карра-ли системада ҳаракатланадиган Ю. ҳам учрайди (қ. *Каррали юлдузлар).* Ю.нинг спектрал синфлари ва ёрқинликлари орасида боғланиш бўлиб, бу *Гершпрунг — Рессел диаграммаси* деб аталади. Бу диаграммада Ю. ёрқинликларига кўра маълум гуруҳларга ажратилади. Бир хил спектрал синфлар (ёки бир хил тра) даги

**Юлдузлар:** Массалари бир хил бўлган юлдузларнинг ўлчамлари тур-лича бўлиши мумкин (Куёшнинг кизил гигантга, оқкарликнинг Қуёшга нис-батан ўлчамлари ва ҳ.к. кўрсатилган). Ю. ёрқинликларининг турлича бўлиши уларнинг радиуслари фарқ қилишини қўрсатади.

Ю.нинг массаси фақат қўшалоқ Ю.дагина бевосита топилади. Якка Ю.нинг массаси эса уларнинг мутлақ ёрқинлиги ёки бошқа хоссалари асосида чамаланади. Қўшалоқ Ю.дан бирининг иккинчиси атрофида айланиш даври ва улар орасидаги масофа кузатиш нати-жасида аниқланиб, *осмон ме~ ханикаси* қонунлари асосида бу Ю.нинг масса-си ҳисобланади. Статистик анализдан Ю.нинг массалари ва ёрқинликлари ора-

сида боғланиш мавжуд эканлиги маъ-лум. Бу боғланиш «масса — ёрқинлик» диаграммаси билан ифодаланади. Якка Ю.нинг массалари уларнинг ёрқинлигига кўра шу диаграмма ёрдамида топилади. Ю.нинг ички тузилишини бевосита ку-затишдан аниқлаб бўлмайди. Унинг мас-саси, радиуси ва ёрқинлигига қўра Ю. ички тузилиш модели назарий яратила-ди. Ю.нинг т-раси сиртида бир неча минг градус, ичида бир неча ўн млн. градусга-ча бўлиши мумкин. Бундай трада модда фақат ионлашган атомлар ҳолатидагина бўлади. Шунинг учун Ю.нинг ички тузи-лиши моделини ясашда идеал газлар на-зариясидан кенг фойдаланилади.

Ю.нинг *Галактикада* ҳаракатланиши натижасида вақт ўтиши билан ўзаро жойлашиши (ўрни) секин-аста ўзгаради. Фазода Ю. жуда катта Ю. система-си — *галактикатл* ҳосил қилади. Биз-нинг Галактикамиз таркибига (Қуёшга тааллуқли бўлган) 100 млрд.дан ортиқ Ю. киради. Галактикаларнинг тузили-шини ўрганиш шуни кўрсатадики, бунда кўпгина Ю. *юлдузлар тўдаси, юлдуз ас-социациялари ва бошқалар* ҳосил қилиб гуруҳланади. Ю. бир-бирини тўлдирувчи иккита йўналишда ўрганилади. *Юлдуз астрономиясида* Ю. бирор хусусияти билан тавсифланувчи объект сифатида қаралиб, уларнинг ҳаракати, галактика ва тўдаларда тақсимланиши, турли статик қонунлари ўрганилади. *Астрофизикада* Ю.да содир бўладиган физик жараёнлар, уларнинг тузилиши, эволюцияси, нурла-ниши ўрганилади.

Ю. энергиясининг асосий манбаи енгил ядролардан оғир ядролар пай-до бўладиган термоядро реакциясидир. Энергиянинг ажралиши ва узатилиши на-зарияси асосида Ю.нинг ички тузилиши ва табиати ҳақида фикр юритилади. Ю.да водороднинг гелийга айланиши туфайли Ю. газининг молекуляр оғирлиги ортиб, ядро сиқилади, т-ра янада кўтарилади, ядро атрофидаги газ эса кенгаяди. Бу газ фазога тарқалиб кетиши натижасида Ю. оқ митти Ю. бўлиб қолади. Баъзи массив

**18**

Ю. ядроси шу даражада сиқилиши мум-кинки, натижада уларнинг радиуси тахм. 10 км ча бўлиб, нейтрон Ю.га айланади. Бундай Ю., асосан, радионурланишда ку-затилади ва *пульсарлар* деб аталади. Улар ўта янги юлдуз ҳосиласи маҳсулидир. Кўпчилик Ю. икки, уч ва ундан кўп сон-ли бўлиб, улар ўзаро динамик боғлиқ си-стемаларни ҳосил қилади. Ўзбекистонда Ю. Ўзбекистон ФА *Астрономия инсти-тути* ва Ўзбекистон миллий ун-ти астро-номлари томонидан ўрганилмоқда (яна қ. *Астрономия).*

*Каромат Миртожиева.*

**ЮЛДУЗЛАР ТЎДАСИ** — ягона *про-тоюлдузда* туғилган бир неча юздан бир неча юз минггача юлдузларнинг физик ва динамик боғлиқ бўлган системаси. Ю.т шакли, ёши ва массаси бўйича тарқоқ ва шарсимон турларга бўлинади. Юлдуз-ларнинг тарқоқ тўдалари нисбатан ёш (=107 +10\* йил), массалари =10» Қуёш массасига тенг. Улар Галактикамизнинг текислик ташкил этувчи объектлари-дан ҳисобланиб, унинг диск қисмида жойлашган. Шу кунгача 2000 дан ортиқ тарқоқ Ю.т. аниқланган. Аслида улар 20 мингтага яқин бўлиб, асосий қисми юл-дузлараро газ ва чанг туфайли кузатил-майди. Тарқоқ тўдалар *Сомон Йўлицат* спирал тармоқларда жойлашган. Бу тўдалар *Герцшпрунг* — *Рессел диаграм-маси*нинг бош кетмакетлиги юлдузла-ридан ва қисман гигантлардан иборат Юлдузларнинг шарсимон тўдалари Га-лактикамизнинг энг қадимги объектла-ри ҳисобланади. Улар массаси 104 — 106 Қуёш массаси атрофида бўлиб, Галакти-канинг галоси (ёруғлик халқаси) да бир оз *балж* қисмида жойлашган. Шарси-мон тўдалар асосан, қизил гигант, қисқа даври цефеидалар, бош кетмакетлик-нинг қуйи қисмига тааллуқли юлдузлар-дан иборат. Галактикамизда шарсимон тўдалардан 150 га яқини топилган, жами эса 200—250 та бўлиши мумкин, деб тах-мин қилинади.

**ЮЛДУЗЛАР ЭВОЛЮЦИЯСИ** — вақт ўтган сари юлдузларнинг физик параметрлари ва кимёвий таркибла-ри ўзгариб бориши. Турли эволюция босқичидаги юлдузларнинг физик па-раметрларини таққослаб кўриш асоси-да ўрганилади. Гравитация (тортишиш) кучлари таъсирида юлдузлар орасидаги газ ва чангларнинг конденсатланиши оқибатида протоюлдузларнинг ҳосил бўлиши, сиқилувчан юлдузлар марка-зида термоядро энергия манбаи пайдо бўлиши, айрим юлдузларнинг гигант юлдузларга ёки митти юлдузга айлани-ши, массаси катта юлдузларнинг гра-витацион коллапси (нейтрон юлдуз ёки қора ўра ҳосил бўлиши билан юз беради) каби ҳодисалар Ю.э.нинг босқичлари ҳисобланади. Ю.э. доим юз бериб тура-диган узлуксиз жараёндир.

**ЮЛДУЗЛАРАРО МУҲИТ** — Га-лактикамизнинг юлдузлараро фазоси-даги материя; унинг таркиби, асосан, водород гази, чанг, магнит майдон ва электромагнит нурланишдан иборат. Зичлиги ҳар ерда турлича, массаси Га-лактика тўлиқ массасининг 2—3% ини ташкил қилади. Ю.м.да турли молеқуляр булутлар ва газчангдан иборат туманли-клар ҳам кузатилади. Айрим Ю.м. (мас, Орион ва Омега туманликлари) да мод-цанинг қуюқлашиши натижасида юл-дузлар туғилиш жараёни юз бермоқда. 1685 йилдаёқ *Н.Пьютон* газ булутининг қисилиши натижасида Қуёш вужудга кела олишини айтган. Бу фикрни 1902 йилда инглиз астрономи Ж.Жинс наза-рий исботлаган. Ю.м.нинг мавжудлигини 1904 йилда биринчи марта немис олими И.Гартман кузатган. Юлдузлардан кела-ётган нур Ю.м.да қисман ютилади ва ун-дан қайтади. Нур ютилиши туфайли бир спектрал синфдаги биздан турлича масо-фада жойлашган юлдузларнинг спектрал таркиблари ҳар хил бўлади. Узоқдаги юлдуз яқиндагига қараганда қизилроқ бўлиб кўринади.

Кузатувларга кўра, Ю.м. асосий масса-

**19**

сининг 80% ини водород гази, тахм. 18% ини гелий гази ташкил этади. Қолгани бошқа кимёвий модцалардан иборат. Во-дород гази фазода икки хил ҳолатда уч-райди: 1) ионлашмаган нейтрал водород Н1 соҳа. 2) ионлашган водород НН соҳа. Н1 соҳа ўзидан 21 см тўлқин узунликда радионурланиш тарқатади ва радиотеле-скоп орқали спирал тармоқлар сифатида кўринади. Ушбу газ қатлами *Сомон Йўли* бўйлаб максимал зичликка эга бўлиб, унинг ўртача қалинлиги 200 парсек. Ион-лашган НП соҳа қайноқ юлдузлар атро-фида учрайди. Уларнинг асосий қисми Галактикамиз марказидан 4000— 7000 парсек оралиғида ҳалқасимон тарзда кузатилади. НН соҳанинг ўртача т-раси 8000 К гача етади. Ю.м. нинг чанг зар-рачалари аслида юлдузлар атмосфера-сининг энг «совуқ» қисмларида вужудга келиб, юлдуз шамоли таъсирида фазога тарқалади. Бу чангларнинг ўртача ўлчами 0,0001—0,001 мм оралиғида. Чанг ўзаги графит ёки силикатдан иборат бўлиб, ўзак турли молеқулалардан ташкил топ-ган муз қатлами билан ўралган. Чанг моддасининг Ю.м.даги зичлиги ундаги газ зичлигидан 0,001 марта кичик.

**ЮЛДУЗЛИ ОСМОН** — тунда ос-мон гумбазида кўринадиган ёритқичлар тўплами. Осмоннинг тунги ярмисида оддий қўз билан тахм. 2,5 мингта юлдуз-ни (6юлдуз катталигигача) кўриш мум-кин, уларнинг кўпчилиги *Сомон Йўли* ва унинг яқинида жойлашган. Телескопдан фойдаланиб кўпроқ юлдузларни кўриш мумкин.

Осмон гумбазидан зарур юлдузларни топишни осонлаштириш учун Ю.о. ни ҳар бир соҳадаги энг равшан юлдузла-рини тўғри чизиқлар билан бирор шак-лга ўхшатиб хаёлий тушунтириб, юлдуз туркумлари деб номланувчи соҳаларга тақсимлаш мумкин (қ. *Юлдузлар).* Турқумларнинг номлари қисман юнон афсоналари (мас, *Андромеда, Персей, Пе-гас), қадимий* халқларнинг деҳқончилик, чорвачилик, овчилик *(Ҳўкизбоқар,* Балиқ,

Қуён, *Ўқёй)* номлари билан боғланган. Кейинчалик уларга техника ривожлани-ши билан боғлиқ номлар берила бошлан-ди (мас, *Секстант, Микроскоп).* Ҳрзир жами 88 та юлдуз туркумларининг ном-лари бор, уларнинг орасидаги чегаралар 1930 йилда Халқаро астрономик кенгаш томонидан тасдиқланган. Юлдуз туркум-ларидаги равшан юлдузлар, одатда, юнон ҳарф ва сонлари билан белгиланади. Ай-рим юлдуз турлари махсус белгиларга эга (мас, ўзгарувчан юлдузлар кичик лотин ҳарфлари билан белгиланади). Бир қатор юлдузлар хусусий номларига эга (Алто-ир, *Арктур, Вега, Сириус).* Юлдузлар-нинг кўпчилиги эса ушбу юлдуз ҳақида маълумотлар берилган жадвал (каталог) номи ва ундаги тартиб сони билан бел-гиланади.

Ю.о.да, *юлдузлар тўдаси, юлдуз ас-социациялари, галактик туманликлар, галактикалар, квазарлар,* галактикалар тўдалари ва бошқаларни; Қуёш система-сига кирувчи жисмлар: *сайёралар, сайе-раларнинг йўлдошлари, кичик сайёралар, кометалар,* сунъий космик объектларни; *Ер сунъий йўлдошлари* ва *космик зонд-ларгш* кузатиш мумкин. Ернинг ўз ўқи атрофида, шу билан бирга, Қуёш атрофи-да айланиши сабабли, осмон гумбазининг суткалик кўринма ҳаракатланиши ҳамда Қуёшнинг юлдузлараро йиллик кўринма силжиши туфайли Ю.о. кўриниши мун-тазам ўзгариб туради.

**ЮЛДУЗЎТ** — чиннигулдошлар-га мансуб бир йиллик бегона ўт. Ўрта Осиёда тарқалган. Илдизи ўқиддиз, сертомир. Пояси ингичка, қўтарилиб ўсади, сершох, бўйи 5— 30 см. Баргла-ри қарама-қарши жойлашган, пасткила-ри бандли, юқоридагилари бандсиз, ту-хумсимон. Гуллари оқ, майда, гулбанди узун. Меваси чўзиқ, кўп уруғли кўсакча. Апр.— октябрда гуллаб, мевалайди. Бир тупи 15—20 минг майда уруғ беради. Уруғидан ва вегетатив усулда кўпаяди. Уруғлари 5—7° да кўкариб чиқади. Эрта баҳордан кеч кузгача майса беради. Кузги

**20**

ниҳоллари қишлайди, поялари илдиз от-ади, улар ҳам яхши қишлаб чиқади. Бе-гона ўт сифатида сабзавот ва чопиқталаб экинлар орасида, пахта майдонлари, ка-нал, ариқ бўйларида, хиёбонлар, боғлар, полиз экинлари орасида, сернам ва соя ерларда ўсади.

Кураш чоралари: экинлар бир неча марта культивация, ўтоқ қилинади, юлинган ўтлар даладан чиқариб ташла-нади, майса пайдо бўлгунича гербицид-лар пуркалади.

**ЮЛИЙ ДАВРИ** — астрономия ва хронология ҳисобларида бирлик сифа-тида ишлатиладиган вақт оралиғи. Даво-мийлиги 7980 йилга тенг. Ю.д. 3 та цик-лнинг энг кичик умумий карраси: ҳафта қунларини ойнинг бир хил кунларига тўғри келтирувчи 28 йиллик қуёш даври, Ой фазаларини бир хил қунларга келти-рувчи 19 йиллик Метон даври ва қадимий Римда фавқулодда солиқ йиғиш (15 йиллик) даврларининг кўпайтмасидан иборат (281915=7980). Биринчи кун си-фатида мил. ав. 4713 йилнинг 1 январи-дан бошланган. 16-аср охирида француз олими Ю. Скалигер Ю.д. кунлари бўйича ҳисоб олиб боришни таклиф қидди ва уни отаси шарафига Ю.д. деб атади. Бу давр бўйича астрономиядаги вақтни ҳисоблаш тизимида ҳар бир кун мил. ав. 4713 йил-нинг 1 январидан бошлаб ўзининг тартиб рақамига эга. Бирор икки астрономик ёки тарихий ҳодиса орасидаги вақтни ҳисоблаш учун махсус жадваллар ёрда-мида бу ҳодисаларнинг бошланиши ва охирига мос келган кун рақамларининг айирмаси олинади. Мас, милодий эра 1 й.нинг 1 январи 1721425 кун, 1963 йилнинг 1январи 2438031 бўлади. Бу икки кун орасидаги ўтган вақт 716606 кунни ташкил қилади. Астрономияда ўзгарувчан юлдузларнинг максимум ва минимумлари орасида ўтган вақтни то-пишда Ю.д.дан фойдаланилади.

**ЮЛИЙ КАЛЕНДАРИ** — қ. *Кален-дарь.*

**ЮЛИЙ ЦЕЗАРЬ** — қ. *Цезарь.*

**ЮЛҒУН,** жинғил — юлғундошлар оиласига мансуб дарахт ёки буталар тур-куми. Жанубий Европа, Жанубий Афри-канинг чўл, чала чўлларида ва Осиёда (Ҳиндистонгача) 54 тури тарқалган. Рос-сиянинг жануби, Кавказ, Қозоғистон ва Ўрта Осиёнинг дарё ва сой бўйларида, тўқай ўрмонларида, чакалакзорларда, кўл ва денгиз қирғоқларида учрайди. Ўзбекистонда Андросов Ю.и (Т. Ап-дго880Уи), жинғил (Т. 1аха), бунге Ю.и (Т. Ъип§е1), эгик Ю. (Т. Ш8рю1а) ва шаҳрик. 12 тури ўсади. Узбекистонда 250 минг га Ю. чангалзорлари бор. Бу-тасимон Ю.нинг бўйи 1—3 м, дарахт-симонлариники 6— 8 м. Барглари майда тангача ёки қипиқсимон, гуллари майда оқ, оч пушти, бинафша ранг, узун шин-гилсимон тўпгулга йиғилган. Меваси 3—5 паллали кўсакча. Ю. ёруғсевар, қурғоқчиликка, шўрхокка, захликка чи-дамли ўсимлик. 40—50 йилгача яшай-ди. 40,2° совуққа бардош беради. Ю. ёқилғи, кўчма қумларни мустаҳкамлаш учун экилади, ёғочидан токарликда ва ўймакорлик ишларида фойдаланилади, новдасидан турли буюмлар тўқилади. Пўстлоғида бўёвчи ва ошловчи модда-лар бор. Ю. яхши асал берувчи ўсимлик, баъзи турлари манзарали. Тез ўсади, уруғи, илдиз бачкиси ва қаламчаларидан кўпайтирилади.

**ЮЛҒУНДОШЛАР** — икки уруғпаллали ўсимликлар оиласи. Ўрта бўйли дарахт ёки бута, баъзан чала бу-талардан иборат. Барглари (кўпинча ре-дукцияланган) навбатлашиб жойлашган, майда, одатда, бигизсимон ёки танга-часимон. Гуллари майда, икки жинсли, тўпгули шингилсимон ёки рўваксимон. Европа, Осиё, Африкада 3—4 турку-ми, 120 га яқин тури тарқалган. Асосан, шўрхок ерларда, чўл ва чала чўллардаги сув ҳавзалари қирғоқларида ҳамда тоғларнинг қуруқ ён бағирларида ўсади.

**21**

**ЮЛҒУНСОЙ** — Самарқанд вилоя-тининг ғарбий қисмидаги сой. Катармоя тоғларининг жан. ён бағридан, Оқмозор қишлоғидан шимолроқда, 620 м баланд-ликдан бошланади. Сойнинг қишлоққача бўлган қисми Оқмозорсой деб аталади. Уз. 42 км, ҳавзасининг майд. тахминан 400 км2. Денгизли қудуқларидан 1,3 км ғарброқда ерга сингиб кетади. Асосан, булоқлар ва ёмғир сувларидан тўйинади, шу боис йилнинг ёғинсиз даврида қуриб қолади.

**ЮМ** Дейвид (1711.7.5 Эдинбург — 1776.25.8) — инглиз файласуфи, тарих-чиси, иқтисодчиси. *Агностицизмнинг* асосий принципларини таърифлаб бер-ган. Сабабларини билиб бўлмайдиган «таассуротлар» оқими бўлган ҳиссий тажриба (билимлар манбаи) тўғрисидаги таълимотни ривожлантирган. Борлиқ билан руҳнинг муносабатини ҳал қилиб бўлмайдиган масала деб ҳисоблаган. Субстанция тушунчасини инкор эт-ган, уни бамисоли сароб деб билган. Ғоялар ассоциацияси назариясини ишлаб чиққан. *Эт*ика*да утилитаризм* концепци-ясини ривожлантирган, сиёсий иқтисодда А.Смит илгари сурган қийматнинг меҳнат назариясига қўшилган. Ю. таъ-лимоти И.Кант фалсафаси, позитивизм ва непозитивизм манбаларидан бири ҳисобланади. Асосий асарлари: «Инсон табиати тўғрисида рисола», «Табиий дин тўғрисида мулоқот», «Жоннинг абадий-лиги ҳақида», «Стоик», «Скептик».

**ЮМОР** (лот.) — кулги билан хайрихоҳликни ўзида мужассам эт-ган комиклик тури. Бадиий адабиётга мансуб юмористик асарда ёзувчи иж-тимоий ҳаётдаги, шахсий турмушда-ги, хусусан, айрим кишилардаги баъ-зи камчиликнуқсонлардан кулиб, уни танқид қилади. Бунда ёзувчи танқид қилинаётган объектнинг йўқотилишига тарафдор эмас, унга ачинади, ундаги мав-жуд камчиликнинг тузалишини истайди.

Енгил танқид, ҳазил руҳи билан Ю. *са-тирадян* фарқ қилади. Сатирик асарда ижтимоий ҳаёт ҳодисалари заҳарханда кулги орқали фош этилса, характердаги нуқсонлар ҳазилмутойиба, киноя билан танқид қилинади. Сатирада Ю. унсури бўлганидек, Ю.да ҳам сатира унсури бор. Ҳар қандай жиддий асар (роман, қисса, ҳикоя, достон, шеър ва шаҳрик.)да, халқ ижоди намуналарида ҳам Ю. бўлади. Ғарб адабиётидаги асосий намоянда-лари Сервантес, Л.Стерн, Ч.Диккенс, Н.В.Го г о л ь , М.Твен; ўзбек адабиёти-да эса Муқимий, Ғ.Ғулом, А.Қаҳҳор, С.Аҳмад ва бошқалар Тасвирий санъатда Ю. воқеа, нарса, жонивор, айниқса, ки-шиларнинг хаттиҳаракати кулгили тас-вирланган, енгил танқид этилган, умуман кўриниши, иши ҳазилмутойиба тарзида кўрсатилган тасвир (кўпинча графика асари)дир.

**ЮМОРЕСКА** *(юмор* сўзидан) — ҳазиломуз, кичик ҳажмли, одатда, чолғу пьеса; *скерцота* яқин. Мусиқада Ю. номини *Р.Шуман* илк бор қўллаган (фортепиано учун Ю., 1839; форте-пиано триоси учун Ю., 1842). Мазкур Ю.лар (немис ёзувчиси Жан Поль асар-ларида бўлгани каби) хаёлчан, лирик ва ҳазилчан лавҳалардан ташкил топ-ган. Э.Григ, А.Дворжак, П.Чайковский, С.Прокофьев, Р.Шчедрин, Ўзбекистонда В.Сапаров (фагот ва фортепиано учун), Ҳаб. Раҳимов (пуфлама созлар оркестри учун) ва бошқалар Ю. ёзишган.

**ЮМРОНҚОЗИҚЛАР** — тийинси-монлар оиласига мансуб кемирувчилар уруғи. Танаси 14—40 см, думи 4— 25 см. Ранги оқиш, қум рангда, қўнғир кулранг ва бошқалар тусда. Евросиё ва Шим. Аме-рика пасттекисликлари, тоғли чўллари, қисман чўл, тундра ва тоғларда (3500 м гача) тарқалган. 20 дан кўпроқ тури бор. Шундан сариқ юмронқозиқ Қозоғистон ва Ўрта Осиё чўлларида учрайди. Ҳамма Ю. кундузи фаол ҳаёт кечиради. Кишда уйқуга киради. Кўпчилиги колония бўлиб

**22**

яшайди. Ўсимликларнинг ер усти ва ости қисмлари билан озиқланади; уруғларини йиғади. Йилига бир марта урчийди, 5—8 бола туғади. Кўпчилик Ю. донли ўсимликларнинг хавфли зараркунандаси ва қатор касаллик қўзғатувчиларнинг та-биий ташиб юрувчисидир. Йирик турла-ри териси учун овланади.

**ЮМШОҚ ТАНАЛИ**

**ТОШБАҚАЛАР,** юмшоқ терили тошбақалар — чучук сув тошбақалари оиласи. Танаси ва яссилашган суяк со-вути (уз. 25—90 см) юмшоқ тери билан қопланган. Мугуз қалқони бўлмаслиги туфайли тери орқали нафас олишда иш-тирок этади. Тумшуғи чўзиқ юмшоқ хар-тумчага айланган. Хартуми учида бурун тешиги жойлашган. Оёқ панжалари кенг Бармоқлари орасида сузгич парда бор. 7 уруғи ва 70 тури маълум.

Жанубий Шарқий Осиё, Африка ва Шим. Америка дарёларида тарқалган. Амур дарёси ҳавзаларида узоқ шарқ тошбақаси учрайди. Ю.т.т. — йиртқич, серҳаракат, асосан, балиқлар ва моллю-скалар билан озиқланади. 20 дан 70 гача тухум қўяди.

**ЮМШОҚ ШАНКР**, шанкроид, ве-нерик яра — ўткир юқумли таносил ка-салликлардан; жинсий аъзолар териси ёки шиллиқ қаватларида оғриб турадиган юмшоқ яралар пайдо бўлиши билан ифо-даланади, уни Ю.ш. деб аталишининг са-баби ҳам шундан. ПетерсенДюкрейУнна стрептобациллалари қўзғатади, уни рус олими Петерсен (1887), итальян врачи Дюкрей (1889), немис олими Унна (1892) топган. Касаллик асосан жинсий йўл би-лан юқади. Ю.ш.нинг кўтарилиб турув-чи, серпигиноз, гангреноз, герпетик, фол-ликуляр ҳамда аралаш атипик хиллари фарқланади. Табиий шароитда Ю.ш. би-лан фақат одам касалланади. Ю.ш. билан оғриган кишиларда барқарор *иммунитет* вужудга келмайди. Бацилла ташувчанлик кузатилади. Касалликнинг инкубацион (яширин) даври жуда қисқа, 2—3 кун

давом этади. Ю.ш. юққанидан 1—2 кун ўтгач, микроб тушган жой қизариб, йи-ринг пайдо бўлади, сўнг у ёрилиб ярага айланади. Яра чети ўйилган, ғадирбудур ва йирингли, атрофи яллиғланган, туби юмшоқ нотекис, тез қонайди, ушлаганда оғрийди. Одатда, ундан кўп йиринг оқиб, атрофидаги соғ тери ҳам зарарланади ва яра кўпаяди. Баъзан улар катталашиб, қўшилиб кетади. Яра 1—2 ойдан кейин битиб, чандиқланади. Ю.ш.да баъзан микроблар регионар лимфа тугунлари-га ўтади ва улар яллиғланиб, шишади (яъни бубонлар ҳосил бўлади), йирин-глаб ёрилади. Ю.ш.да зарарланган аъзо оғрийди, бемор ўзини нохуш сезади, гав-да ҳарорати юқори бўлади ва бошқалар Гоҳо Ю.ш. билан бир вақтда ёки кетма-кет *захм* ҳам қўшилиши, бунда унга хос белшлар кечроқ намоён бўлиши мум-кин. Беморнинг қони ҳамда яралардан чиқадиган суюқлик текширилади, унда ПетерсенДюкрейУнна стрептобацил-ласининг топилиши Ю.ш. деб диагноз қўйишга асос бўлади. Касалликка гумон қилинганда бемор теританосил касалли-клари шифокори назоратига олинади.

Давоси. Ўрта терапевтик дозада суль-фаниламид препаратлар ва антибиоти-клар буюрилади. Олдини олишда шахсий гигиенага риоя қилиш, синашта бўлмаган кишилар билан яқинлик қилмаслик талаб этилади.

**«ЮНАЙТЕД ПРЕСС ИНТЕРНЭ-ШОНАЛ»** (ЮПИ) — АҚШ информация агентлиги. Дунёдаги энг йирик агентли-клардан. 1958 йил Юнайтед пресс (1907) ва Интернэшонал Ньюс Сервис (1909) америка агентликларининг бирлашиши-дан ташкил топган. Марказий аппарати Нью-Йоркда. АҚШда ва жаҳоннинг де-ярли барча мамлакатларида мухбирлари ҳамда махсус бюролари бор.

**ЮНГ** Карл Густав (1875.26.7, Ба-зель — 1961.6.6, Цюрих) — швейца-риялик психолог ва файласуф, психо-аналитик мактаб асосчиси. Коллектив

**23**

ғайришуурийлик ҳақидаги таълимотни ривожлантириб, ғайришуурийлик тим-солларини у муминсоний рамзиятнинг, шу жумладан, афсоналар ва туш кўришнинг манбаи деб билган. «Метаморфозалар ва либидо рамзлари» (1912), «Руҳий ти-плар» (1921) асарларида инсон руҳи та-биатини очиб берадиган ғоя ва фикрлар-ни илгари сурди. Онг ва онгсизликка оид масалаларни талқин қилди. Ю. фикри-ча, психотерапиянинг мақсади ҳар бир шахсга ўзига хос хусусиятга эга бўлган индивид сифатида ёндашишдан иборат Қиёсий диншунослик, мифология, халқ оғзаки ижоди (К.Кереньи, М.Элиаде ва бошқалар)га, шунингдек эстетика ва адабий-бадиий танқид (Г.Рид, Буюк Бри-тания ва бошқалар)га таъсир кўрсатган. 1948 йил Цюрихда Ю. институти, 1958 йил Халқаро таҳлилий психология жами-яти ташкил қилинган.

**ЮНГ,** Янг Томас (1773.13.6, Сомер-сет графлиги, Милвертон — 1829.10.5, Лондон) — инглиз физиги, врачи ва астрономи; ёруғлик тўлқин назария-сини яратувчилардан бири. Лондон ва Қироллик жамияти аъзоси (1794), шу жамият котиби (1802—28). Лондон, Эдинбург ва Гёттинг унтларида ўқиган. Лондон Қироллик интипроф. (180103). Фанда, асосан, физик олим сифатида та-нилган. Кўз аккомодациясини таърифлаб берган (1793), тўлқинлар суперпозиция принципини тавсия этган (1800). Бирин-чи бўлиб ёруғлик интерференциясини тушунтирган (1801), «интерференция» атамасини киритган (1803). Юнг тажри-баси деб аталувчи тажрибани ўтказган (1802). Ультрабинафша нурлар интер-ференциясини кашф этган (1803). Ранг-ли кўриш назариясини ишлаб чиққан ва рангли нурларнинг тўлқин узунлигини ўлчаган (1803) ва ҳ.к. Силжиш деформа-циясини ўрганган, Юнг модули (қ. *Эла-стиклик модули)* деб аталадиган физик катталикни киритган (1807).

**ЮНГ МОДУЛИ,** бўйлама эласти-

клик модули — қ. *Эластиклик модули.*

**ЮНГВАЛЬДХИЛЬКЕВИЧ** Эмиль Ольгерд Иосифович [1897.14(26).4, Киев — 1967.6.8, Тошкент] — опера режиссёри, педагог. Ўзбекистон халқ артисти (1939). Ўзбек операси асосчи-ларидан. Киев театр академиясини ту-гатган (1920). 1922—34 йилларда Харь-ков, Житомир, Одесса, Пермь опера театрларида реж. Тошкент рус опера ва балет театрида, Ўзбек давлат мусиқали драма театрида (1934—40), Олмаота опера ва балет театрида (1940—43) бош реж., бадиий раҳбар. 1943—67 йиллар-да Тошкент консерваториясида педагог, доцент (1964). 1943—64 йиллар (ора-дан узилишлар билан) Навоий театри-нинг бош реж.и. «Фарҳод ва Ширин» (В.Успенский, Г.Мушель) мусиқали дра-маси ва «Эр Тарғин» (Е.Брусиловский), «Буюк канал», «Бўрон» (С.Василенко, М.Ашрафий,), «Тоҳир ва Зуҳра» (Т.Жалилов, Б.Бровцин), «Кармен» (Ж.Бизе), «Евгений Онегин» ва «Қарға моткаси» (П.Чайковский, ўзбек тили-да), «Дилором» (М.Ашрафий), «Князь Игорь» (А.Бородин) каби операларни реж. сифатида саҳналаштирган.

**ЮНЕСКО** — Бирлашган Миллатлар ташкилотининг маориф, фан ва маданият масалалари билан шуғулланувчи ташки-лоти — халқаро ҳукуматлараро ташки-лот; БМТнинг ихтисослашган муасса-саси. Давлатлар ўртасида маориф, фан, маданият ва коммуникациялар соҳасида ҳамкорликни ривожлантириш йўли би-лан тинчликка ва халқаро хавфсизлик-ка кўмаклашиш мақсадида 1946 йил тузилган. 188 мамлакат (шу жумладан, Ўзбекистон Республикаси 1993 йил 26 октябрдан) аъзо (2004). ЮНЕСКО Ус т а -вига кўра, «... ирқи, жинси тили ва дини-дан қатъи назар, барча халқлар учун адо-латга, қонунийликка, инсон ҳуқуқлари ва асосий эркинликларига умумий ҳурматни таъминлаш мақсадида таълим, фан ва маданиятни ривожлантириш орқали

**24**

халқлар ҳамкорлигига» кўмаклашиш ташкилотнинг устувор вазифасидир. 400 га яқин халқаро ноҳукумат ташкилотлар ва жамғармалар, халқаро ва ҳудудий бир-лашмалар ЮНЕСКО билан ҳамкорлик қилади. ЮНЕСКО бюджети аъзомамла-катлар бадалларидан ташкил топади.

Ташкилот фаолиятининг асосий йўналишлари ялпи саводсизликка қарши кураш, маориф тизими ва кадрлар тай-ёрлашни ривожлантириш, миллий мада-ниятларни ўрганиш ва тарқатиш, атроф муҳитни ва маданий ёдгорликларни муҳофаза қилиш, океанография, геол., гидрология, социология, коммуникация ва бошқалар соҳаларда глобал илмий муаммоларни ҳал этишда ҳамкорлик қилишдан иборат. Ахборот ва информа-тика — коммуникация масалалари унинг фаолиятида катта ўрин эгаллайди. Таш-килотга аъзо мамлакатларда ЮНЕСКО ишлари бўйича Миллий комиссиялар ту-зилган. ЮНЕСКО ана шу комиссиялар-га таяниб иш олиб боради. Узбекистон Республикасининг ЮНЕСКО ишлари бўйича Миллий комиссияси 1994 йил 29 дек.да ташкил этилган бўлиб, унинг тар-киби Узбекистон Республикаси Вазирлар Маҳкамаси томонидан тасдиқланган. Бош конференция ЮНЕСКОнинг олий органи ҳисобланади. 2 йилда 1 марта унинг сессиялари ўтказилади. Сессия-лар оралиғида Ижроия кенгаши (унга 58 давлат, жумладан, Ўзбекистон 1997 йил октябр да аъзо этиб сайланган) иш олиб боради. Ижроия кенгаши ҳар йили 2 марта йиғилади. Унинг 155сессиясининг якуний йиғилиши Тошкент шаҳрида бўлиб ўтган (1998 йил 6 нояб.). Ташки-лот қароргоҳи Парижда, Бош директор (Кончиро, Маццура, 1999 йилдан) бош-чилик қилувчи Котибият ҳам шу ерда жойлашган. Ташкилот 50 дан ортиқ ахбо-ротнома ва 20 дан ортиқ даврий нашрлар чиқаради. Улардан энг кенг тарқалгани «ЮНЕСКО курьери» жур. (30 тилда нашр қилинади), «Келажак» (таълим соҳасидаги ҳафталик), «Музей», «Ижти-моий фанлар халқаро ойномаси», «Таби-

ат ва ресурслар», «Муаллифлик ҳуқуқи бўйича ахборотнома», «Таълим бюро-си халқаро ахборотномаси», «Импакт: фан ва жамият» кабилардир. ЮНЕСКО ҳар 2 йилда бир марта жаҳонда таълим, фан, маданият ва коммуникация ҳолати ҳақида маърузалар чоп этади. ЮНЕ-СКО «Инсониятнинг илмий ва маданий ривожланиши тарихи» (6 жилд), «Ис-лом маданиятининг турли жиҳатлари» (6 жилд), «Лотин Америкаси давлатлари тарихи» (7 жилд), «Кариб ҳавзаси дав-латлари тарихи» (6 жилд), «Африка уму-мий тарихи» (8 жилд) каби фундаментал китобларни чоп этмоқда. Шунингдек, 6 жилдли «Марказий Осиё цивилиза-цияси тарихи» халқаро ҳамкорлик до-ирасида яратилмоқда, унда 1навбатда мазкур минтақа давлатлари, жумладан, Ўзбекистон олимлари иштирок этмоқда. Китобнинг дастлабки 4 жилди 1992, 1994, 1996 ва 1998 йилларда босилиб чиқди. «Ипак йўли — мулоқот йўли» жаҳон дастури ЮНЕСКОнинг Марказий Осиё цивилизациялари тарихини ўрганишга бағишланган бўлиб, у БМТнинг маданий тараққиёт бўйича бутун дунё ўн йилли-ги (1989—99 йиллар) тадбири доирасида ўтказилди. ЮНЕСКОнинг саъйҳаракати билан бутун инсоният мулкини ташкил этувчи буюк маданий ва табиий ёдгорли-клар *Жаҳон мероси* рўйхатига олинди.

ЮНЕСКО Ўзбекистоннинг Кадрлар тайёрлаш миллий дастурини амалга оширишига бевосита ёрдам кўрсатиш мақсадида бир қатор олий ўқув юрт-ларида ЮНЕСКО кафедралари, шу-нингдек, ЮНЕСКО мактаблари таш-кил этган. ЮНЕСКО доирасида Абу Райҳон Беруний (1973), Абу Али ибн Сино (1980) таваллудининг минг йил-лик, Мирзо Улуғбекнинг 600 йиллик (1994), Амир Темурнинг 660 йиллик (1996) тантаналари нишонланди. ЮНЕ-СКОнинг Париждаги бош қароргоҳида Амир Темур ҳафталиги ўтказилиб, «Те-мурийлар даврида фан, маданият ва маорифнинг гуллабяшнаши» мавзуида илмий конференция ва кўргазма ташкил

**25**

этилди. Бу тадбирда Ўзбекистон Прези-денти И.Каримов, Франция Президенти Ж.Ширак иштирок этди (1996 йил 20— 26 апр.). Тошкент шаҳрининг 2000 йил-лиги (1980), Хива (1997), Бухоро (1997), Термиз (2002) шаҳриларининг 2500 йиллиги, Шаҳрисабз шаҳрининг 2700 йиллиги (2002), Аҳмад *алФарғонийнинг* 1200 йиллиги, Имом *Бухорийннинг* 1225 й.лиги (1998), «Алпомиш» халқ достони яратилганлигининг 1000 йиллиги (1999), Авесто китоби яратилганлигининг 2700 йиллиги (2001) нишонланди. ЮНЕСКО раҳнамолигида Самарқанд шаҳрида «Шарқ тароналари» халқаро мусиқа фе-стивали, Бойсун туманида фольклор фе-стивали ўтказиб келинмоқда.

Ўзбекистон Президенти И.Каримов инсоний идеалларни эъзозлагани, мада-ний қадриятларни тиклаш ва сақлашдаги, илмий меросни ўрганишдаги хизматлари учун ЮНЕСКОнинг Абу Али ибн Сино номидаги олтин медали билан мукофот-ланган (1998).

*Ад.:* Саидов А.Х., Халқаро ҳуқуқ, Т, 2001; Хакимов Р., Ўзбекистон ва Бир-лашган Миллатлар Ташкилоти, Т, 2001; Мўминов Абдулхай, Ўзбекистон ва ЮНЕСКОнинг халқаро-ҳуқуқий муноса-батлари, Т, 2003.

**ЮНИСЕФ** — қ. *Бирлашган Мил-латплар Ташкилопгининг Болалар жамғармаси.*

**ЮНОН ЁЗУВИ,** грек ёзуви финикий ёзувидан келиб чиққан алифболи (ҳарф— товушли) ёзув; тахм. мил. ав. 9—8-аср-ларда пайдо бўлган. Энг қадимий ёдгор-ликлари мил. ав. 8—7-асрларга мансуб. Тури ва ҳарфлар тўплами жиҳатидан қадимий фригий алифболи ёзувига (мил. ав. 8—7-асрлар) яқинроқтуради. Ю.ё.да, финикий консонант (ундошли) алифбо-сидан фарқли равишда, ундошларни ифо-даловчи ҳарфлардан ташқари унлиларни ифодаловчи ҳарфлар ҳам пайдо бўлади. Бу ёзув тараққиётидаги янги босқич си-фатида катта умуммаданий аҳамиятга эга

бўлди.

Алифболи ёзув пайдо бўлгунгача гре-клар чизиқли бўғин ёзувидан фойдалан-ганлар (қ. *Чизиқли ёзув).* Алифболи Ю.ё. 2 тармоққа бўлинган: ғарбий ва шарқий. Ғарбий Ю.ё., ўз навбатида, айрим белги-ларнинг ёзилишидаги хусусиятлари би-лан ажралиб турувчи бир қанча маҳаллий кўринишларга эга бўлади. Шарқий Ю.ё. классик Ю.ё. ва византий ёзуви тарзида ривожланди, қибтий (копт), гот, славян-кирилл, шунингдек, арман, қисман гру-зин ёзувларига асос бўлди. Ғарбий Ю.ё. асосида эса этруск, лотин ва қадимий герман руник ёзувлари пайдо бўлди.

Классик умумюнон алифбоси (мил. ав. 4-асрдан) 27 ҳарфдан иборат бўлиб, шу асосдаги матнлар чапдан ўнгга қараб ёзилган. «Стигма», «коппа», «сампи» белгилари фақат сонларни ифодалаш учун қўлланган, кейинчалик алифбо қаторидан чиқарилган. Янги юнон (грек) алифбоси 24 ҳарфдан иборат.

Ю.ё.нинг бир неча турлари, кўринишлари бўлган: тош, металл, со-пол каби қаттиқ жисмларга битилган м о нументал ёзув (қатъий квадрат шаклли, қиррадор ёзув; мил.ав. 8-аср дан), унциал ёзув (думалоқроқ шаклли, нлмоқсимон ёзув; мил.ав. 4-асрдан папирусда, мил. 2-асрдан пергаментда), курсив ёзув (тез ёзиладиган, қўлёзма шаклидаги ёзув, мил. 3-асрдан). 13-асрдан кичик мину-скул (кичик ҳарфлардан иборат ёзув) барқарорлашиб, дастлабки юнон бос-ма шрифти (15-аср) учун асос, андоза бўлади. Ҳоз. юнон босмача ҳарфлари 17-асрда яратилган.

*Ад.:* Фридрих И ., История письма, пер. с нем., М., 1979.

**ЮНОН ТИЛИ** — грек тили тари-хидаги дастлабки босқичда — мил. ав. 14— 12-асрлардан мил. 1 —4-асрлар-гача амалда бўлган (ҳоз. ўлик) тил; гре-кларнинг қадимий тили (яна қ. *Грек тили).* Ҳиндевропа тиллари оиласида қадимий македон тили билан бирга-ликда алоҳида юнон (грек) гуруҳини

**26**

ташкил этади. Ю.т. тараққиёти тари-хи қуйидаги босқичларни қамраб ола-ди: 1) энг қадимий (архаик) давр (мил. ав. 14—12-асрлар — 8-аср); 2) классик давр (мил. ав. 8—7-асрлардан 4-асрга-ча); 3) эллинистик давр (умумюнон ти-лининг шаклланиш даври — мил. ав. 4—1-асрлар); 4) сўнгги юнон даври (мил. 1—4-асрлар). Ю.т.да қуйидаги лаҳжа гуруҳлари фарқланади: ионийаттик (ио-нияаттика), аркадкипр, эолий ва дорий. Классик даврнинг бой адабиёти ионий лаҳжасида — Гесиод, Геродот; аттика лаҳжасида — Эсхил, Софокл, Еврипид (трагедия), Аристофан (комедия), Платон ва Аристотель (фалсафа), Фукидид ва Ксенофонт (тарих), Демосфен (нотиклик, стилистика); эолий лаҳжасида — Алкей, Сапфо (лирик шеърлар, қўшиқлар) ва бошқалар томонидан яратилган. Гомер достонларининг тилида (мил. ав. 8-аср) бир неча лаҳжаларнинг унсурлари куза-тилади. Мил. ав. 5-аср охирларида аттика лаҳжаси Юнонистоннинг адабий тилига айланади. Эллинистик даврда аттик ва ионий лаҳжалар асосида 2 хил: адабий ва сўзлашув кўринишларига эга бўлган умумюнон тили шаклланади. Кейин-ги даврда адабий тил билан сўзлашув тили ўртасидаги фарқлар кучайиб, улар мустақил ҳолда ривожлана бошлайди.

Ю.т. лексикаси жуда бой бўлиб, унинг таркибида соф юнонча қатламдан ташқари сом тиллари, форс ва лотин тил-ларидан кириб келган сўзлардан иборат ўзлашма қатлам ҳам бор. Ю.т. лексикаси, лотин тили лексикаси билан бирга, ҳоз. илмий ва илмийтехникавий терминоло-гиянинг манбаи бўлиб қолди.

*Ад.:* Соболевский С.Н., Древнегре-ческий язнк, М., 1948; Тронский Н.М., Вопросн язмкового развития в античном обшестве, Л., 1973; Гринбаум Н.С, Ран-ние формм литературного язьжа (древне-греческий), М., 1984.

**ЮНОНА** (лот. — қадимги римликлар маъбудаси номидан) — кичик сайёра (астероид). 1804 йилда немис астрономи

К.Гардинг кашф этган. Қуёш системаси-даги учинчи кичик сайёра. Диаметри 225 км. Ю.нинг Қуёшдан ўртача узоқлиги 2,668 *астрономик бирлик,* Қуёш атро-фини 4,36 йилда тўлиқ бир марта айла-ниб чиқади. Орбитасининг эклиптикага оғмалиги 13°0. Эксцентритети 0,258, *кўринма юлдуз катталиги* 7,0 дан 10,0 гача ўзгариб туради. Равшанлигининг ўзгаришига қараб, унинг ўз ўқи атрофида айланиши тахмин қилинади. Ҳамма ки-чик сайёралар каби Ю.да ҳам атмосфера йўқ.

**ЮНОНА** — рим мифологиясида никоҳ маъбудаси, хотин-қизлар ва оналик ҳомийси. *Юпитернинг* хотини, Ю. шара-фига Римда 1 март куни аёллар оилавий матроналия байрамини нишонлаганлар. Ю. юнон мифологиясидаги *Гера билан* тенглаштирилган.

**ЮНОН-БАҚТРИЯ ПОДШОЛИ-ГИ** — Қадимий қулдорлик давлати (мил. ав. 256— 248 йлар ораси — мил. ав. 140—135 йлар). Асосчиси *салавкий-ларттт* Бақтриядаги сатрапи *Диодот* ҳисобланади. Мил. ав. 250 йилда у ўзини Бақтриянинг мустақил ҳукмдори деб эъ-лон қилади. Давлат ҳудудига ҳоз. Жану-бий Тожикистон, Жанубий Ўзбекистон ва Афғонистон кирган. Ю.Б.п. кучай-ган пайтларда унга Покистон, Шим. Ғарбий Ҳиндистон ҳамда Суғдиёна ҳам бўйсунган. Пойтахти Бақтра (ўрта аср-лардаги Балх) шаҳри бўлиб, унинг ха-робалари Шим. Афғонистонда, Мозори Шариф шаҳри яқинида жойлатлган. Дав-лат бир қанча сатрапликлар (вилоятлар) га бўлиниб бошқарилган. Ёзма манбалар ва археологиқ тадқиқотлар натижалари иқтисодий ҳаёт, бадиий ҳунармандчилик, ҳайкалтарошлик, маданият, шаҳарсозлик юнон анъаналари асосида юксак ри-вожланганлигидан далолат беради. ЮнонБақтрия даврига мансуб энг машҳур ёдгорлик Шим. Афғонистондаги Ойхонум ва Жанубий Тожикистондаги Тахти Сангин ёдгорликлари ҳисобланади.

**27**

Амударёнинг ўнг қирғоғида, Вахш ва Панж дарёлари қуйилишида жойлашган Тахти Сангиндаги ибодатхона тузилиши ва топилмалари эллинизм дунёсига хос диний эътиқодлар кенг тарқалганлигини кўрсатиб турибди.

Ю.Б.п. Ҳиндистон ва Ўрта Осиё ҳудудларини ўзаро боғловчи ҳамда Хи-тойдан Бадахшон орқали Форс кўрфазига олиб чиқувчи савдо йўлларини назо-рат қилиб, халқаро иқтисодийсавдо алоқаларида фаол иштирок этган. Архео-логик тадқиқотлар натижасида топилган кўплаб тангалар товарпул муносабатлари ривожланганлигини кўрсатади. Тангалар юнон стандартлари асосида кумуш ва жез-дан қуйилган. Тангаларда (тетрадрахма, драхма, оболь ва бошқалар) ҳукмдорлар қиёфаси юксак дид ва аниқлик билан тас-вирланган. Диодот (мил. ав. 250—230), Евтидем (мил. ав. 230 —200), Деметрий (мил. ав. 200185), Евкрадит (мил. ав. 185171), Гелиокл (мил. ав. 171—155) ва бошқалар ҳукмдорлари маълум. Битта ном билан давлатни бошқарган ҳукмдорлар (мас, Диодот 1 П, Евкрадит 1 —II) ҳам бўлган. Мил. ав. 3-аср охири —2-асрнинг 1-ярми давлатнинг энг ри-вожланган даври ҳисобланади. Мил. ав. 2-аср ўрталаридан бошлаб ички низо-лар кучайиб, инқироз даври бошланади. Мамлакат алоҳида вилоятларга бўлиниб, маҳаллий ҳокимлар (Антимах, Менандр, Апполодот ва бошқалар)ўз номидан тан-галар зарб қилишган.

Ю.Б.п. мил. ав. 140—135 йилларда сак ва юечжи қабилалари томонидан бу-тунлай тугатилган.

Юнон манбаларига кўра, Ю.Б.п. асий-лар, пасианлар, сакаравллар ва тохарлар тазйиқи остида барҳам топган.

Ад.: Ртвеладзе Э. В., Великий шел-ковий путь, Т, 1999; Ўзбекистон тарихи, Т, 2003; Сагдуллаев А.С., Қадимги Ўрта Осиё тарихи, Т, 2004.

*Ўктам Мавлонов.*

**ЮНОНИСТОН,** Қадимги Греция, Эллада — Болқон я.о.нинг жан., Эгей

денгизидаги ороллар, Фракия соҳиллари, Кичик Осиёнинг ғарбидаги денгиз соҳилида жойлашган қадимий юнон дав-латлари ҳудудининг умумий номи.

**Тарихи.** Археологик маълумотлар-га кўра, Ю. ҳудудида одамлар *палео-лит* давридан яшаб келмоқда. Халки-дика я.о.дан неандерталь одамининг бош суяги чиққан. *Неолит* даврида Ю. аҳолиси деҳқончилик, чорвачилик билан шуғулланиб, ўтроқ ҳаёт кечирган. Ю.нинг *жез даври* маданияти шартли равишда Критмикен маданияти ёки *Эгей мадания-ти* деб аталган. Мил. ав. 3-минг йиллиқда Ю. этник таркиби рангбаранг(пеласглар, лелеглар ва бошқалар) бўлган; уларни протоюнон қабилалари — ахейлар, ио-нияликлар сиқиб чиқариб ўз таркибла-рига сингдириб юборганлар. Мил. ав. тахм. 20—17-асрларда Крит о.да ахей-ларнинг илк давлатлари (Кнос, Фест, АгиаТриада, Микена, Тиринф, Пилос ва бошқалар) барпо этилган. Мил. ав. тахм. 1260 йил Микена, Тиринф, ва бошқалар давлатлар Трояни босиб олиб, уни вай-рон этишган (қ. *Троя уруши).* Дорий қабилаларининг кириб келиши (мил. ав. тахм. 1200 йил) оқибатида давлатлар парчаланиб, уруғчилик муносабатлари жонланган. Мил. ав. 9-асрга келиб Шим. Ю.да — эолийлар, Ўрта Ю. ва Пелопон-несда — дорийлар, Аттика ва ороллар-да — ионияликлар истиқомат қилган: 8—6-асрларда юнонлар Ўрта денгиз, Мармар ва Қора денгиз соҳилларини колонизация қилганлар. Бу даврда Ю.да полислар (шаҳар давлатлар) шакллан-ган. Деҳқонлар ва ҳунармандларнинг уруғ зодагонлари билан кураши натижа-сига қараб полисдаги давлат ҳокимияти ё демократик (Афинада) ёхуд олигар-хик (Спарта, Крит о.да) тарзда бўлган. Иқтисодий жиҳатдан тараққий этган по-лисларда (Коринф, Афина ва бошқалар) қулчилик кенг тарқалган; Спарта, Ар-гос ва бошқаларда уруғчилик тузуми қолдиқлари сақланиб қолган. Мил. ав. 6-асрда полислар Спарта бошчилиги-да Пелопоннес иттифоқига ва Фива

**28**

раҳбарлиги остида Беотия иттифоқига бирлашганлар. 5— 4-асрлар полислар-нинг энг равнақ топган даври саналади. У *юнонфорс урушларида* (500—449) юнон-ларнинг ғалабаси натижасида Афина-нинг юксалиши ва Делос иттифоқининг (Афина бошчилигида) барпо этилиши билан боғлиқ бўлган.

*Перикл* ҳукмронлиги даври (443— 429) Афина кучқудратининг энг кучай-ган, сиёсий тузумнинг энг демократлаш-ган ва маданиятнинг равнақ топган дав-ри ҳисобланади. Афина Ю.нинг асосий иқтисодий ва маданий марказига айлана-ди, у денгизда ҳукмронликни ўз қўлига олган. Афина билан Спарта ўртасида Ю.да гегемон бўлиш, савдо йўлларига эгалик қилиш учун кураш *Пелопоннес* уруши (431—404)га олиб келган, у Афи-нанинг мағлубияти билан тугаган. Спар-танинг юнон давлатлари ички ишларига аралашуви мил. ав. 395—387й.лардаги Коринф урушини келтириб чиқарган. 4-асрда Фива вақтинчалик юксалган. Левктра жангида (мил. ав. 371 йил) фи-валиклар Спарта қўшинини тормор кел-тиришган. 4-аср ўртасида Ю.нинг шим. да *Македония* юксалган. Унинг подшоҳи *Филипп II* Херонея жангида (338) юнон шаҳарлари коалицияси устидан ғалаба қозониб Ю.ни тобе этган. *Александр* (Ис-кандар) салтанати парчалангач, *эллинизм* даврида (3—2-асрлар) Ю.да ҳукмрон бўлиш учун курашаётган ҳарбийлашган типдаги давлатлар ва иттифоқлар кўп бўлган (Македония, Ахей иттифоқи, Это-лия иттифоқи). Мил. ав. 197 йил Кино-скефал жангида Рим қўшинлари Македо-ния устидан ғалаба қозонгач, Рим Ю.даги олигархияни қувватлаб, мамлакатнинг ички ишларига аралаша бошлайди. Мил. ав. 148 йил Македония, Иллирия ва *Эпир* Рим провинциясига айлантирилганлар. 146 йилдан (Ахей иттифоқи римликлар томонидан тормор этилгандан сўнг) Ю.Римга тобе бўлган (мил. ав. 27 йилдан унинг ҳудудида Римнинг Ахайя провин-цияси барпо этилган), фақат номига Афи-нагина эркин шаҳар деб ҳисобланган.

Мил. 4-асрдан *Ю.Византиянинг* асосий таркибий қисмини ташкил этган.

**Фалсафаси.** Антик фалсафа фалсафа тарихида муҳим ўрин тутади. У аввало, фалсафа тушунчасининг фанга кириб келишига сабабчи бўлди, ҳоз. кунгача бўлган барча фалсафага ҳал қилувчи таъ-сир кўрсатди. Юз йил давом этган тайёр-гарлик давридан сўнг юнон фалсафаси-нинг мумтоз даври бошланди. Унинг гул-лаб яшнаши мил. ав. 7—6-асрларга тўғри келди, таъсири эса минг йил мобайни-да сезилиб турди. Византия ва ислом мамлакатларида юнон фалсафасининг ҳукмрон таъсири кейинги минг йилликда сақланиб қолди; кейинчалик, Ренессанс ва гуманизм даврларида, Европада юнон фалсафасининг уйғониши юз берди, бу эса Ренессанс даври платонизми ва ари-стотелизмидан бошлаб Европа фалсафий тафаккурининг бутун тараққиётигача бўлган даврдаги ижодий янгиланишлар-га олиб кедци.

Юнон фалсафаси мил. ав. 6—5-аср-ларда бутун Ю.даги юнон полислари фалсафасининг давомчиси бўлган мум-тоз юнон эллинистик фалсафаси (мил. ав. 4-аср) ва эллинистикРим фалсафаси-га, яъни мил. ав. 3-асрдан мил. 6-асргача давом этган Рим империясига тарқаган эллинистик фалсафага бўлинади. Элли-нистик фалсафа Сократгача бўлган фал-сафа (мил.ав. 6—5-асрлар) ва мумтоз (классик) фалсафага (Сократ, *Платон, Аристотелъ* — мил. ав. 4-аср) ажралади. Сократгача фалсафа, ўз навбатида, ко с-мологик (гилозоистик) фалсафага (мил. ав. 6—5-асрлар) ва антропологик фалса-фага (мил. ав. 5—4-асрлар) бўлинади.

Юнон фалсафаси илккосмологик— Сократгача фалсафа даври, руҳонийлар билан бирга сиёсий йўналишдаги мута-факкирлар ва етти донишманд томони-дан тайёрланган олимлар даври билан бошланади. Улардан бири милетлик *Фалес* бўлиб, Аристотель уни биринчи файласуф деб ҳисоблаган; у биринчи кос-молог, торроқ маънода иония натурфал-сафаси мактабининг вакили, бу мактабга

**29**

Анаксимандр, Анаксимен, Ферекид, Ди-оген ва бошқалар ҳам мансуб эди. Ундан сўнг Элея мактаби вужудга келиб борлиқ фалсафаси билан шуғулланди (мил. ав. 580—430), бу мактабга Ксенофан, Пар-менид, Элеялик Зенон, Мелисс мансуб эдилар; айни вақтда бу мактаб билан бир-га *Пифагор* мактаби ҳам мавжуд эди. Бу мактаб вакиллари уйғунлик, ўлчов, сон масалалари бўйича тадқиқот олиб борди-лар. Бу мактабга Филлолай (мил. ав. 5-аср охири) кротонлик Алкмеон (тахм. мил. ав. 520), мусиқа назариётчиси, файласуф ва математик Архит Тарентский (тахм. мил. ав. 400—365) ва унинг тарафдори ҳайкалтарош Катта Поликлет (мил. ав. 5-аср охири), *Гераклит,* кейин *Эмпедокл* ва *Анаксагор* мансуб эди. Ҳамма нарсани қамраб олувчи қомусий тафаккур эгаси *Демокрит,* унинг машҳур ўтмишдоши *Левкипп* ҳамда Демокрит мактаби вакил-лари Сократгача космологиянинг охи-рида турадилар. Шу билан бирга сўнгги даврда антропологик софистикада ри-вожланиш юз берди (тахм. мил. ав. 475— 375), унинг вакиллари, асосан, Протагор, Горгий, Гиппий, Продик бўлган. Юнон фалсафасининг энг машҳур 3 вакили — Сократ, Платон, Аристотель туфайли Афина тахм. 1000 йил юнон фалсафаси-нинг маркази бўлди.

Тарихда биринчи марта Сократ то-монидан инсонни фалсафий англаш масаласи қўйилди. Платон фалсафани тугалланган дунёқараш — сиёсий ва мантиқийэтник система сифатида яратди; Аристотель эса фалсафага ҳақиқий мав-жудликни тадқиқийназарий ўрганувчи фан сифатида қаради. Бу 3 машҳур юнон мутафаккирининг ҳар бири ўша вақтдан буён ўзича алоҳида ва турли шаклларда 2 минг йилдан буён жаҳон фалсафаси-нинг ривожланишига таъсир кўрсатиб келади. Юнон фалсафасининг эллини-стикрим даври бир-бири билан параллел равишда мавжуд бўлган муҳим фалса-фий мактабларнинг пайдо бўлиши билан бошланади (мил. ав. 4-аср); фақат не-оплатонизм кейинроқ — 500 йилдан сўнг

вужудга келди. Сократ таъсирида бутун бир мактаблар гуруҳи ташкил топади: сократчилар (асосий вакили Ксенофонт), мегар мактаби (унга Эвбулид ва имкони-ят тушунчасининг биринчи назариётчи-си Диодор Кронос (мил. ав. 307 йилв.э.) мансуб бўлган), циниклар (Антисфен, Диоген), бирмунча кейинроқ жамият-ни диний қайта ўзгартирувчи прузалик Дион Хризост; пировардида кирена мактаби (Аристипп ва Эвгемер). Бу мак-таблар унчалик узоқ яшамади. Платон тарафдорлари Платон академияси номи остидаги фалсафий мактабга бирлашди-лар (қад. Академия — мил.ав. 348—270, ўрта Академия — мил.ав. 315—215, янги Академия — мил.ав. 160 — мил. 529; ўрта Академиянинг вакиллари — Арке-силай ва Карнеад; янги Академиянинг вакиллари — Цицерон ва Марк Терен-ций Варрон (мил. ав. 116 — мил. ав. 28); Академиядан кейин («янги»сидан фарқ қилган ҳолда) платонизм вужудга кел-ди. Унга бошқа файласуфлар билан бир-га *Плутарх* (тахм. 45—120) ва Фрасилл (Платон шарҳловчиси) кирган.

Аристотель тарафдорларининг кат-та қисми аниқ фанлар билан шугуллан-ган, перипатетик деб ном олган машҳур олимлар бўлган; қадимий перипатети-клар билан бирга машҳур ботаник Теоф-раст, мусиқа назариётчиси Аристоксен (тахм. мил. ав. 350), тарихчи ва сиёсатчи мессиналик Дикеарх; кейинги перипате-тиклар орасида физик Стратон, географ ва астроном самослик Аристарх (Стра-тоннинг шогирди, тахм. мил. ав. 250) ва Клавдий Птолемей (тахм. мил. 150), врач Гален, Аристотелнинг шарҳловчиси Родослик Андроник (тахм. мил.ав. 70) бўлган.

Эпикур асос солган мактаб кенг ёй-илди, бу мактабга бошқалар билан бирга Лукреций ҳам мансуб эди. Скептик мак-табнинг вакиллари (унга Академия ва-килларидан кўплари кирган эди) Пиррон ва кейинчалик врач Секст Эмпирик эди. Стоя мактаби жуда муҳим фалсафийди-ний ҳаракатга айланди, неоплатонизм

**30**

ва христианликнинг пайдо бўлишига қадар мавжуд бўлди. Китионлик Зенон асос солган бу мактабни қадимий Стоя-да Хризипп адабий жиҳатдан пишитди; ўрта Стояда бошқалар билан бирга Панэ-ций Родослик ва Посидоний бор эди; бу мактабга тарихчи Полибий ҳам яқин тур-ган. Кейинги Стоя даврида, асосан, 3 Рим файласуфи — Сенека, Эпиктет ва Марк Аврелий асосий роль ўйнади.

Неоплатонизмда, унинг асосчиси Плотин фикрича, Рим, Афина, Алексан-дрия, Сирос, христиан фалсафий макта-блари бир-биридан фарқ қилади. Плотин билан бирга Порфирий, Прокл, аёлфай-ласуф Гипатия, Ямвлих, император Юли-ан Апостат (332—363), энциклопедист Марциан Капелла (5-асрнинг 1-ярми), Боэций машҳур неоплатончи бўлишган. Эллинизм даврида ғарб ва шарқ дини ҳамда фалсафасини ўзида бирлаштирган гностика ривожланди. Бобил гностика-сидан монийлик ва унинг ёруғлик ҳамда зулмат олами ҳақидаги таълимоти пайдо бўлди. Милоднинг биринчи юз йиллиги фалсафаси учун Филоннинг Библияни мажозий, платончастоикча талқини жид-дий таъсир кўрсатди. У Александрия мактабига асос солди, унинг анъанала-рини александриялик Климент ва Ориген давом эттирди, бу эса ғарб фалсафасига кўпроқ таъсир кўрсатган христиан фал-сафасининг бошланғич ҳолати эди. Юнон фалсафасининг турли хил кўринишлари ислом фалсафасида мавжуд, унинг таъ-сирини ҳинд фалсафасида ҳам пайқаш мумкин.

**Адабиёти.** Ю.да ёзма бадиий ижод-нинг илк намуналари тахм. 2700—2800 йиллар муқаддам пайдо бўла бошлаган. Бу адабиёт мил. ав. 3-асрда Рим мада-ниятининг барпо этилишида, таркиб то-пишида ҳам муҳим аҳамият касб этган. *«Илиада»* ҳамда *«Одиссея»* достонлари юнон ёзма адабиётининг бизга қадар етиб келган энг қадимий намуналари-дир. Бу каби юксак бадиий асарлар узоқ муддатли адабий ҳаракатнинг давоми, унинг етук маҳсули сифатида майдонга

келган. «Одиссея» достонида Демодок каби ажойиб бахшилар — рапсодлар бо-тирлик ҳақида достонлар айтиб, давра аҳлларини ром қилган. Платон, *Геродот* каби алломалар ва шу замоннинг баъ-зи ёзувчилари *Гомердан* илгари Орфей деган шоир яшаб ўтганлигини хабар қиладилар. Бироқ бу шоирнинг гўзал на-волари ҳақида афсонавий ривоятлардан бошқа тарих саҳифаларида биронта ҳам мисра сақланиб қолмаган.

Юнон халқи ўртасида кенг тарқалган ривоятларда Орфейдан ташқари яна бир қанча шоирлар: Музе, Эвмолп, Тамир, Олен ва бошқалар тилга олинади.

Барча халқларнинг тарихида бўлгани каби юнон адабиёти ҳам халқ оғзаки ижоди заминида вужудга келган. Тарих саҳифаларида юнон фольклоридан жуда кам намуналар сақланиб келган бўлсада, шуларга асосан ибтидоий қабилачилик даврларида юнон халқининг анъана-си бой ва рангбаранг оғзаки адабиёти — эртаклари, мақоллари, маталлари, топишмоқлари, қўшиқлари бўлганлигини аниқлаш мумкин. Ибтидоий жамиятдаги мавжуд оғзаки адабиёт шу жамият киши-ларининг табиат ҳақидаги тушунчалари-ни ифода этган.

Юнон мифологияси узоқ тарихга эга. Шу узоқ муддат давомида ижтимоий онг-нинг ўсиши билан мифлар ҳам ўзгарган, янги маъномазмун касб этган. Юнон ки-шиси ибтидоий қабилачилик даврида те-варак атрофдаги табиий ҳодисаларнинг ҳаммасини жонли ҳис қилиб, улар-га сиғинишган, улардан мадад ти-лашган, ёвуз кучларни мойил қилиш учун қурбонликлар қилинган. Табиат ҳодисалари қаршисида ибтидоий инсон-нинг бутун ҳаёти қўрқув ва таҳликада ўтган. Кейинчалик қабилачилик тузу-мининг емирилиши ва ҳарбий аристо-крат табақаларнинг кучайиши натижа-сида қуйи табақа вакилларининг аҳволи янада оғирлашган, бойларнинг зулми кучайган. Бу ҳолат инсонларнинг ди-ний эътиқодларига ҳам ўз таъсирини ўтказган. қадимий инсон тасаввурида

**31**

фалак ҳукмронлари — одам қиёфасидаги Олимп маъбудалари пайдо бўлган. *Зевс —* момақалдироқ ҳамда булутлар ҳукмдори, маъбудлар маъбуди; *Посейдон —* денгиз ҳукмрони; Аид охират хоқони, Зевснинг рафиқаси *Гера* — осмон маъбудаси, маъ-будалар маликаси ва ҳ.к.

Маъбудларни одам қиёфасида та-саввур этиш, ўз навбатида, мифологи-яни ҳақиқий ҳаётга яқинлаштирган ва унинг образларига чинакам ҳаётийлик бағишлаган. «Илиада» достонида му-аллифнинг бутун диққати асарнинг бош қаҳрамони Ахиллнинг ғазабига қаратилган бўлиб, қолган воқеалар фақат 50 кун ичига сиғдирилган. Тингловчи ва китобхон тўла таассуротга эга бўлиши учун асар давомида муаллиф йўлйўлакай чекинишлар ясаб, турлитуман ҳодисалар билан асосий воқеани тўлдириб борган. Худди шу уйғунлик, мухтасарлик «Одис-сея» достонида ҳам бор. Жафокаш Одис-сейнинг ўз ватанига қайтиши, ҳар сафар мобайнида унинг бошидан кечган мушку-лотлар, учраган ажойибот, ғаройиботлар — асарнинг асосий мавзусидир.

Қаҳрамонларнинг қиёфасини улар, нинг табиати, хаттиҳаракатини кўрсатиш бобида — реалистик тавсифи ниҳоятда сезиларли. Достонларда ҳаётнинг турли поғоналарида турувчи илоҳий кучлар, одам болалари: Олимп тоғининг маъбуд ва маъбудалари, девлар, паризодлар афсона-вий махлуқлар, подшоҳлар, паҳлавонлар, оддий жангчилар, маликалар, каниза-клар, қул ва чўрилар, гўдаклар ва ҳ.к. кўз ўнгида гавдаланади. Юнон халқи асрлар давомида ботирлик ҳақидаги ўз туйғу ва орзуларини ана шундай қаҳрамон номи билан боғлаб келган.

Юнон халқининг ботирлик, ғайрат ва жасорат тушунчаларини ёзувчи Ахилл образида талқин этган бўлса, шу халқнинг ҳаёт бобида орттирган до-нишмандлиги, ақл ва заковатини Одис-сей образи орқали кўрсатган. Бошқа қаҳрамонлардан ташқари (ҳар иккала) достонда иккинчи даражали шахслар бор: Агамемнон — такаббур, Менелай

* ботир, Диомед — серғайрат, Нестор
* нуроний, Барис — худбин, олифта, Гектор — ориятли ва ҳ.к.

Европа халқлари ўз тараққиётлари давомида катта иштиёқ билан неча бора юнонлар ҳамда римликлар яратган санъ-ат ва адабиётга мурожаат этиб, улар асо-сида қалбларини безовта қилган туйғу ва ғояларни ҳал этишга уринганлар. Уйғониш даврининг буюк алломалари қўлида антик (қадим) дунёнинг илму фани, санъат ва адабиёти, фалсафий таъ-лимотлари энг кучли қурол бўлиб хизмат қилган. «Уйғониш» сўзининг дастлабки маъноси ҳам қадимги маданиятни қайта тиклаш, янгидан оёққа турғизиш демак-дир.

17-аср Европа классицизм адабий оқими ҳам 100—150 йил давомида ан-тик дунё бадиий ижодига тақлид шиори остида ривожланди, бу давр мобайнида қарийб бутун Европа саҳнаси, асосан, Юнон ва Рим трагедиялари мавзулари билан яшади. Эллин маданияти Ўрта Осиё маданиятининг равнақ топишига самарали таъсир этган. *Салавкийлар* ва *ЮнонБақтрия подшолиги* ҳукмдорлари даврида Ўрта Осиё, Эрон ва бошқалар ўлкалар аҳолисининг фаол иштирокида шарқий эллинизм маданияти вужудга келди, у юнон маданиятини ҳам бойитди (яна қ. *Эллинизм).*

**Меъморлиги ва тасвирий санъати.**

Юнон меъморлари ва тасвирий санъ-ат намояндалари кўп асрлар оша турли халқлар учун гўзаллик, уйғунлик, юк-сак дид намунасини ўтаган санъат ёд-горликларини яратган. Асарлар асосан содда афсонавий мавзуларга асосланган бўлсада, борлиқ ва инсон мувозанатини ҳис этиб, табиий муҳит, инсон танаси-нинг табиий гўзаллиги ва уйғунлигини англаб акс эттирди. Бу нисбатлар меъмор-ликда ҳам аниқ ифодасини топган. Юнон бадиий ёдгорликлари Болқон я.о. дагина эмас, шунингдек, Кичик Осиё, Жану-бий Апеннин я.о., Ўрта денгиз ороллари ҳамда Шим. Қора денгиз соҳилларида ҳам сақланган.

**32**

Ю. санъати *Микен* маданияти не-гизида пайдо бўлган; микенлар билан мил. ав. 2—1-минг йиллик санъатининг ўзаро боғлиқлиги кулоллик ва меъмор-лик бўяма нақшларида кўзга аниқ таш-ланади. Юнон санъати тараққиёти (мил. ав. 11—1-асрлар) тарихан гомер, архаика, классика, эллин каби бир неча даврларга ажратилади.

Гомер даври (мил. ав. 11—8-асрлар) да бўяма нақшли кулоллик тараққий эт-ган, *геометрик услуб* мил.ав. 7-асргача ҳукм сурган, энг тараққий этган даври (8-аср)да %абр ёдгорликлари вазифаси-ни ўтаган рўзғорга мўлжалланган ди-пилон кўза ва идишлар безаги, нақш ва инсон шаклининг аниқ ритми, чизиқлар ифодалилиги билан ажралиб туради. Гео-метрик услубда терракота ҳайкаллар ва идишларга ҳайкалтарошлик безаклари (қопқоқ, шаклдор дасталар) ҳам яратил-ди. Меъморлик ҳақида маълумотлар де-ярли йўқ, баъзи бино қолдиқлари, ибо-датхоналарнинг терракота модели ва ада-бий ёзма манбаларда айрим маълумотлар учрайди.

Архаика (мил.ав. 7—6-асрлар) даври-да *полислар* шаклланди, *шаҳарлар* юзага келди, *шаҳарсозликнинг* асосий белги-лари муқаддас жой *(акрополь)* ва жамо-ат савдо марказлари *(агора)* бўлиб, улар атрофида турар жой мавзелари жойлаш-тирилган, шаҳарлар бунёд этилган. Етак-чи ўринни ибодатхоналар (ҳайкаллари бўлган «худолар уйи») эгаллаган.

Ибодатхоналар билан бир қаторда турли вазифаларни бажарувчи жамо-ат бинолари (театр, стадион, палестр ва бошқалар) бунёд этилган. Иншоотлар тошдан қуришга ўтилгач, *ордер* турла-ри шаклланди (қ. *Меъморлик ордерла-ри),* ибодатхоналар бўртма тасвирлар, ҳайкаллар билан безатилди; даҳшатли махлуқлар билан олишаётган худолар ва қаҳрамонлар *(Геракл, Тесей,* Персей ва бошқалар)нинг қатъий тасвирлари яратилди; уларнинг ҳажмдорлиги ибо-датхоналардаги меъморий шакллар би-лан уйғун. Ионий услубидаги ибодат-

хоналарнинг ҳайкалтарошлик фризлари динамикаси ва мураккаб композицияси билан ажралиб туради. Дастлабки ўзаро боғланмаган кам шаклли фризлардан ўзаро уйғун ва кўп шаклли яхлит ком-позицияларга ўтиш кузатилади, илк фронтонлардаги рельефлар (Керкира о.даги Артемида ибодатхонаси) думалоқ ҳайкаллар билан алмашади.

Ҳайкалтарошликда кичик бронза ҳайкаллар («Фивалик Аполлон», мил. ав. 7-аср 1-ярми)дан яланғоч ўсмир (курос) лар ва узун кўйлакли қиз (кора)лар ша-клини ясашга ўтилди. Ҳаракатсиз шак-ллар ўрнига ҳаракатларни шартли ифода-лаш юзага келди («Делосли Нике», мил. ав. 6-аср ўрталари). Ҳайкалтарошлар инсон мимикасини ифода воситаси си-фатида кам қўлласаларда, айни вақтда бой ҳажм, кийимлар бурмаларининг гоҳ қатъий, гоҳ нафис талқини билан ифодали образ қурилишига эришдилар. Архаика ҳайкалларида айрим маҳаллий фарклар кузатилади: ионий услубидаги кора ва курослар лирик ва ҳаётбахш об-разлари, шаклларнинг майинлиги билан қатъий қиёфали ва кескин шаклли дорий услубидаги ҳайкаллардан ажралиб тура-ди. Бу даврда юнон кўзалари *(амфора ва бошқалар*) тугал шаклланди, буюм-ларга бутун юзаси қоплаб гилама усу-лида мужассамотлар яратилди, шартли қатъий чизиқлар ва геометрик услубдаги нақшлар ўрнини сюжетли саҳналарнинг тез-тез қўлланиши эгаллади. *Коринф,* кейинроқ *Афина* (7—6-асрлар)да қора шаклли услуб қарор топди (Клитий, Экс-екий, Амасис ва бошқалар), қора шаклли услубдан қизил шаклли услубда кўзалар ясашга ўтиш юзага келди (Андокид ва бошқалар).

Классика (мил. ав. 5-аср — 4-аср 3-чораги)да шаҳарлар ривожланди, мун-тазам тарҳли шаҳар типи шаклланди *(Милет, Пирей),* шаҳарларни тўғри бур-чакли кўчалар тўри билан қисмларга бўлиш, турар жойларни мажмуа тарзида қуриш каби асосий қоидалар юзага кел-ди. Полисларнинг ўзига хос рамзи бўлган

**33**

ибодатхоналарнинг типик хусусиятлари индивидуаллик билан қўшилиб кетган, бир типдаги қурилишларда ягона ордер тузилишидаги нисбат ва кўламларнигина ўзгартириб такрорланиши билан ҳар бир шаҳар — давлат бош иншоотларида ўзига хос меъморий қиёфалар яратишга эришилди. Шу жиҳатдан умумий тарҳли ва ордер элементлари бўлган Афина Афайи (тахм. мил.ав. 500—480, Эгин о.да), Гера II («Посейдон ибодатхонаси», мил.ав. 5-аср 2-чораги, Посейдонияда), Зевс (мил. ав. 468—456, Олимпияда) ибо-датхоналари ўзига хос сифатлари билан бир-биридан фарқлидир.

Мил. ав. 6—5-асрлар чегарасида тас-вирий санъатда кескин ўзгаришлар рўй берди, ҳайкалтарош ва рассомлар инсон қиёфаси ва унинг ҳаракатини мукаммал ифода этдилар, фронтон, фризларда кўп шаклли лавҳаларни дадил бажардилар. Классика бошида юзага келган «қатъий услуб» ҳусусиятлари кўзаларга ишлан-ган тасвирларда аниқ ифодасини топди (Эпиктет, Евтимид, Ефроний). Қизил шакллар услубида ижод қилган Бриг афсонавий мавзулар билан бир қаторда маиший лавҳалар (базм, мактабдаги машғулотлар, стадиондаги атлетлар)ни ҳам яратди. «Қатъий услуб» мил. ав. 5-аср 1-ярмидаги ҳайкалтарошликда ҳам кўзга ташланади; Эгин о.даги Афина Афайи ибодатхонаси фронтони, Олимпиядаги Зевс ибодатхонаси фронтон ва метопла-ри каби санъат дурдоналари яратилди. Классиканинг илк даврида қаҳрамонлар образлари билан бир қаторда кўтаринки руҳдаги реал образлар ҳам юзага келди *(Мирон ва бошқалар).* Инсон танасини мукаммал ишланиши юнон санъатига умрбоқий ғоялар (гўзалликнинг хуну-клик устидан ғалабаси)ни ифодалаш им-конини берди. Мил.ав. 5-аср ўрталарида классика санъати («юксак классика» деб номланган) гуллаб яшнади. Перикл даврида Афина Элладанинг сиёсий ва бадиий марказига айланди. Вайрон бўлган Акрополда Фидий бошчилиги-да моҳир меъморлар ва ҳайкалтарошлар

ишлади: тасвирий ансамбллар ҳосил қилинди, янги ибодатхоналар бунёд этилди, ҳайкаллар ўрнатилди, гўзаллик ва уйғунлик тараннум этилди (маъбуд-ларнинг юксак мавқеи, тантаналарда виқор билан юришлари, кентаврлар би-лан олишувлари ва бошқалар). Озод эл-лин фуқаролик руҳи, ғоявий, ахлоқий ва жисмоний мукаммаллиги Фидий асарла-рида, *Парфенон* безакларида, *Поликлет* ҳайкаллари, Полигнот кўзалари, фре-скалар, терракота ҳайкаллари, рельеф ва тангаларда ёрқин ифодаланган.

Мил.ав. 4-аср бошларида юнон по-лислари демократияси инқирози би-лан айрим шахслар хоҳиши полислар хоҳишини сиқиб чиқарди. Диний ин-шоотлар қуриш ўрнини инсоннинг кун-далик ҳаёти билан узвий боғлиқ бўлган иншоотлар (палестр, театр ва бошқалар) қуриш эгаллади (жумладан, Эпи даврда-ги театр, мил. ав. 350—330 ва бошқалар).

Вазифасига мос аниқ композиция-ли юнон театрлари жаҳон меъморлиги-даги томоша иншоотларининг кейинги тараққиётига асос бўлди. Мемориал ансамблларда инсон шахсини абадий-лаштириш анъаналари юзага келди (мас, *Галикарнасл&т* мақбара, тахм. мил.ав. 353). Тасвирий санъатда ин-сон характерига қизиқишнинг ортиши ҳайкалтарошлик портретларини ри-вожланишини таъминлади. Афсонавий композицияларда кураш драматизми, инсоннинг руҳий қудрати ва жисмоний шижоатини тасвирлаган *Скопас* ижодида воқеликдаги қарама-қаршиликлар ўткир ифодасини топди, бу жиҳатдан *Прак-ситель* ҳайкаллари, *Лисипп* асарлари диққатга сазовор.

Эллин даври (мил.ав. 4-аср охири — 1-аср) юнон маданияти минтақаларининг кенгайиши унинг Александр давлати ва унинг ворислари давлати таркибига кирган халқлар маданияти билан ўзаро қўшилиши билан белгиланади (қ. *Эл-линизм).* Афина бадиий ҳаёт маркази мавқеини йўқотди. Кичик Осиёнинг йи-рик шаҳарлари янги қараш (нуқтаи на-

**34**

зар)ларни яратувчига айланди, қурилиш беқиёс даражада ўсди, кўплаб мунтазам тарҳли янги шаҳарлар юзага келди *(Ис-танбул ва бошқалар),* йирик иншоотлар қурилди (Истанбулдаги Фарос маёғи), маҳобатли меъморий ансамбллар бунёд этилди (Пергамдаги Акрополь) оддий уйдан бош саройгача бўлган турар жой типи шаклланди, анъанавий ички ҳовли тарҳли уйлар устунлар билан ўралган перистилга айлантирилди. Эллин ҳайкалларидаги қиёфалар қўрқув, дав-рни фожиавий англаш билан йўғрилган. Эллин даври санъатига минтақавий мак-таблар, йўналишларнинг ҳамда бадиий образли масалаларнинг рангбарангли-ги хос: ҳайкал портретлар ривожланди, классиканинг инсон — фуқаро уйғунлиги ўрнига буюкларни улуғлаш қарор топди. Ижтимоий келиб чиқиши ҳар хил бўлган одамларга, уларнинг ёшидага характерли хусусиятларга қизиқиш ортди. Юнони-стон *Рим* томонидан забт этилиши би-лан эллинлар санъати ғолиблар мадани-ятининг ривожланиши билан қўшилиб, уни ўзининг кўп асрлик анъаналари билан бойитди, шунингдек, ўзининг мустақиллигини ҳам йўқотиб борди.

**Театри** — юнон драмаси ва театри *Дионис* шарафига ўтказиладиган қишлоқ хўжалиги байрамларидан бошланган. Унинг асосида табиатнинг қишки ўлик мавсуми ва баҳорги уйғониш даври би-лан боғлиқ қадимий ер эгаларининг ўйинлари ётади. Мил.ав. 4—1-асрларгача

**Юнон театри.** 1. Гетера ниқоби. 2. Тропик каҳрамонниқоби. 3. Андромеда-нинг театр либосидаги тасвири (вазадаги расм). 4. Трагик актёр (фил суягидан иш-ланган ҳайкалча).

драматик чиқишларда хор асосий роль ўйнаган. 6-асрнинг 2-ярмида алоҳида иж-рочи — актёр (драматургнинг ўзи) пайдо бўлди. *Эсхил* саҳнага 2 актёрни олиб кир-ди. *Софокл* эса саҳна декорациясида тас-вирий безаклардан кенг фойдаланди, фо-жиаларда 3 актёр пайдо бўлди. Актёрлар, асосан, ниқоб кийиб ўйнаганлар. Театр юнонлар ҳаётида алоҳида ўрин эгалла-

ди. Айниқса, қулдорлик даври гуллаган пайтда театр аҳамияти янада ортди. Те-атр, асосан, 3 қисм: орхестр, томошабин-лар учун жой ва чодирдан иборат бўлди. Булардан энг қадимийси орхестрюмалоқ майдон бўлиб, унда актёр ва хор иж-рочилари томоша кўрсатганлар. Даст-лаб барча томошабин орхестр атрофи-да ўтирганлар, кейинчалик омма учун алоҳида жойлар ажратилган. Театр бино-ларидан қадимийси Афинадаги Дионис театри биноси ҳисобланади. Кейинги энг катта Афина театри мил.ав. 4-асрнинг 2-ярмида қурилди. Театрда трагедия ва комедиядан ташқари мифологик сюжетга эга сатирик спектакллар ҳам қўйилган. Дастлаб аёллар ролини эркаклар ниқоб кийиб ижро этган, Эсхил, Софокл, Ев-рипид, Аристофан каби буюк драма-тургларнинг ижодида Ю. қулдорлик демократиясининг равнақи ва зидди-ятлари акс этди. Мифологик сюжетли пантомимик рақслар кенг тарқалди. Уларда аёл актёрлар ҳам қатнашди. Эл-линизм даврида (мил. ав. 3—1-асрлар) театр Шарқда юнон маданиятини тарғиб қилишда асосий воситалардан бирига айланди. Театрлар нафақат йирик савдо марказларида, балки кичик шаҳарларда ҳам қурила бошлади. Дионис шарафига ўтказиладиган байрамларда трагедия ва комедиялар намойиш этилди. Қишлоқ ко-медияси йўқола борди. Янги комедиялар (Менандр, Филемон ва бошқалар) ўзаро ҳаётий муносабатларни, инсон ички кечинмаларини акс эттирди. Мил. ав. 5-асрда Ю.да мимлармаиший ва ҳажвий ҳарактердаги кичик саҳналар юзага кел-ди. Эллинизм даврида илк бор профес-сионал актёрлар ижод қилди. Актёрлар уюшмаси пайдо бўлди. Бу даврда актёр-лар катта ҳурматга, юридик ҳуқуқга эга бўлганлар. Томоша кўрсатиш учун актёр-лар ҳатто уруш пайтларида ҳам хоҳлаган ерларига бориш, ўзлари ва нарсаларига дахлсизлик ҳуқуқи берилган. Актёрлар-нинг ўзлари эса ҳар қандай ҳарбий хиз-матдан озод этилганлар (мил. ав. 3-аср бошларида бу ҳақда махсус қонун қабул

**35**

қилинган). Ю. театри жаҳон театрининг ривожланишида муҳим роль ўйнади.

**Мусиқаси.** Ю. мусиқасини бадиий (мас, «Илиада» «Одиссея») ва илмий (Платон, Аристотель, Пифагор, *Ари-стоксен)* мерос ҳамда тасвирий санъат ёдгорликлари орқали тасаввур қилиш мумкин. Ю.да мусиқа санъати ижтимоий ҳаётда муҳим ўрин олиб, уни ўрганиш ёшлар тарбияси тизимига киритилган, қўшиқчилик ва созандалик бўйича тур-ли мусобақалар ўтказилган. Турли халқ қўшиқлари — георгик (деҳқончилик би-лан боғлиқ), эпиталама (никоҳ тўйларида айтиладиган), тренос (йиғи), эмбате-рий (ҳарбий) каби жанрлар, *Аполлон* (пеан), Дионис *(дифирамб,* фаллик^) ва бошқалар худоларга бағишланган ай-тимлар кенг ўрин олган. Шоирхонанда (аэд, рапсод — Гомер ва бошқалар)лар ўзи яратган эпик қўшиқлар ва достон-ларни чолғу (торлитирнама форминкс ва бошқалар)ларни чалиб ижро этган. Мусиқанинг одамларга сеҳрли таъсири, машҳур хонанда ва созандалар (Олимп, Марсий, Орфей ва бошқалар) фаолиятига доир бир неча ривоят ва афсоналар бизга-ча етиб келган.

Олимп *авлос* чалиш йўлларини ҳамда *гармония* (энармоника) қонунларини, лесбослик Терпандр *кифарани* кашф қилганлар. Олимпнинг шогирди крит-лик Талет *хор* қўшиқчилигини киритган. Мусиқа, айниқса, хор қўшиқчилиги катта ижтимоий аҳамиятга эга бўлиб, ватан-парварлик рамзи даражасига кўтарилган. Ҳарбий *(маршс*им*он)* куйлари билан бирга *лирика* йўналишидаги жанрлар (мас, Сапфонинг ишқий қўшиқлари, Пиндарнинг *гимн* ва одштари, *элегия)* ри-вож топган.

Ю. трагедия ва комедиясида мусиқа муҳим драматургик вазифаларни бажар-ган. Унинг ижодкорлари (Эсхил, Фриних, Софокл, Еврипид ва бошқалар) куйлар-ни ҳам яратиб, драматик асарларга хор ва рақслар, якка хонандалик шаклла-рини киритган. «Антигона» (Софокл) трагедиясидаги хор Афинанинг миллий

мадҳиясига айланган. Эллинизм даври-да катта чолғу ансамбллар, *орган* каби мусиқа чолғу асбоблари пайдо бўлган.

Ю. мусиқа маданиятига Кичик Осиё ҳамда Яқин Шарқ халқлари мусиқа анъаналари таъсир этган. Ўз навбати-да, Ю. мусиқаси ҳамда мусиқа назари-яси Шарқ мусиқа илми (Юнус алКотиб, Ибн Сурайж, Исҳоқ алМавсилий, Форо-бий, алКиндий, АбулФараж, Исфаҳоний ва бошқалар)да ривож топган. 9-аср-да Бағдодда Аристотель, Аристоксен, Никомах, Птолемей ва бошқаларнинг кўпгина мусиқа рисолалари араб тилига таржима қилинган. Форобий Аристотель тизимини, ал-Киндий янги платониклар ғояларини ривожлантирган. Юнонистон мусиқа назариясида қарор топган ту-шунчалар *(мусиқа, мелодия, ритм, гам-ма, монодия, гармония, диатоника ва бошқалар*) ҳозирги мусиқашуносликда ҳам жорий этилмоқда.

*Ад.:* Сергеев В.С., История древней Греции, 3 изд. М., 1963; История фило-софии, т. 1, Н., 1957; Тронский И. М. История античной литератури, Л., 1957; Всеобшая история искусств, т.1, М., 1956; Гериман Т., Античное музнкальное мьгшление, Л., 1986; Сулаймонова Ф., Шарқ ва Ғарб, Т., 1998.

**ЮНОНЛАР** — *Юнонистон* аҳолисини Шарқда аталиши.

**ЮНОН-РУМ КУРАШИ** — спорт тури, икки киши (спортчи)нинг белги-ланган қоидалар асосида ғолиблик учун олишуви. Ю.р.к. мусобақалари диаметри 9 м (ўлчами 12x12 м) спорт майдонида ўтказилади. Эркаклар 55, 60, 66, 74, 85, 97 ва 120 кг вазн тоифасида курашади-лар. Мусобақалашиш вақти 2 мин.дан 3 давра, давралар орасидаги танаффус 30 сек. Ю.р.к.да *эркин курашдан* фарқли ра-вишда рақибларнинг оёқ қисмидан уш-лаб усуллар бажаришига рухсат этилмай-ди. Бажарилган усуллар 5 (соф ғалаба), 4 (техник устунлик ёки четлатиш), 3 ва 1 очко билан баҳоланади. Ғолиб тўплаган

**36**

очколарига кўра аникланади. Агар ку-рашчилардан бири 5 очкога мос усул ба-жарса, 1,2-даврада кетмакет ғолиб деб то-пилса, рақибидан 6 очко фарқ билан ўзиб кетса, шунингдек, ҳакамлар, мураббий-лар ва шифокор қарорига қўра олишув муддатидан олдин тўхтатилади. қадимий кўп халқларнинг миллий кураш турлари-да замонавий Ю.р.к.да қўлланиладиган усуллар бўлган (қ. *Кураш).* Мисрда-ги мил. ав. 260 йилларга оид ёдгорлик тошларидаги суратларда ҳозирги Ю.р.к. усулида олишаётган полвонлар акс эт-тирилган. Юнонистонда ўтказилган олимпиада ўйинлари дастурига мил. ав. 708 йилдан бошлаб Ю.р.к.га ўхшаш кураш мусобақаси киритилган. Римда мил. ав. 284 йилдан Ю.р.к.ни эслатади-ган мусобақалар ўтказилган. Ю.р.к.нинг замонавий қоидалари 19-аср бошлари-да Францияда ишлаб чиқилган ва шу қоидалар асосида Парижда 1848 йилда очилган кураш залида мусобақалар таш-кил қилиш анъанага айланган. Унда Ев-ропанинг бошқа мамлакатларидан келган полвонлар ҳам иштирок этишган. Ю.р.к. мусобақалари 1896 йилдан замонавий олимпиада ўйинлари дастуридан ўрин олган ва ўша йилдан Халқаро Олим-пиада қўмитаси таклифига кўра, рас-ман Ю.р.к. деб атала бошланган. Ю.р.к. бўйича 1904 йилдан профессионал (1950 йилдан ҳаваскор) курашчилар ўртасида жаҳон чемпионатлари ўтказиб келина-ди. Ю.р.к. ва эркин кураш турларини ривожлантириш мақсадида 1912 йилда Халқаро ҳаваскор курашчилар ассоциа-цияси (ҒПА) тузилган, унга 154 давлат (Ўзбекистон 1992 йилдан) аъзо (2004).

Ўзбекистонда Ю.р.к. 19-асрнинг охирларидан оммалашган. Бунда циркда ташкил этилган беллашувлар муҳим роль ўйнаган. Ўзбекистонда етишиб чиққан *Аҳмад полвон* шундай мусобақаларда иштирок этган. Ю.р.к. қоидаларининг миллий қураш қоидаларига бир қадар ўхшашлиги бу спорт турининг мамла-катда тез ривожланишга замин яратди. Лев Турин, Герман Сандлер, Рифат ва

Абдулмажид Аблаев каби мураббийлар раҳбарлигида Юрий Зеленин, Ҳамид Воҳидов, Рустам Казаков, Комил Фат-кулин, Аслиддин *Худойбердиев,* Дил-шод *Орипов,* Александр Доктуриши-вили сингари Ю.р.к. усталари олимпи-ада ўйинлари, жаҳон чемпионатлари ҳамда бошқа нуфузли мусобақаларда ғолиб чиқишган. Мамлакатдаги 487 та спорт мактаби ва тўгаракда 191 мураб-бий қўл остида 5028 киши Ю.р.к. билан шуғулланади (2004).

*Ад.:* Керимов Ф., Спорт кураши на-зарияси ва усулияти, Т., 2001; Димов Я ., Братство палванов, М., 2004.

**ЮНОН-ФОРС УРУШЛАРИ** (мил. ав. 500—449 йиллар, танаффуслар би-лан) — юнон шаҳардавлатларининг *Ахо-манийлар давлати* босқинчилик сиёса-тига қарши олиб борган уруши. Форслар Кичик Осиёнинг марказий туманларини босиб олгач, Ўрта денгизнинг шарқий соҳилларини ва унга яқин оролларни бўйсундиришга ҳаракат қила бошлаган-лар (мил. ав. 6-аср). Форслар мил. ав. 492 йил Болқондаги юнонларга қарши саркарда *Мардоний* бошчилигида 1юриш уюштирганлар, лекин Афон бурнига яқин жойда кўтарилган кучли денгиз бўронидан ҳалокатга учраб, Фракияни босиб олиш билан чегараланиб, орқага қайтганлар. Форсларнинг 2юриши Датис ва Артаферн бошчилигида мил. ав. 490 йил бошланган. Ҳал қилувчи жанг Атти-кадаги Марафон яқинида бўлиб, афина-ликлар Мильтиад бошчилигида форслар устидан ғалаба қозонганлар (қ. *Марафон жанги).* Бу хушхабарни Марафондан Афинага (ораси 42 км 195 м) етказган жарчига бағишлаб 1896 йилдан бери ма-рафон югуришлари ўтказилиб келинади. Форсларнинг 3юриши подшоҳ *Ксеркс* бошчилигида мил. ав. 480 йилда бўлган. Мил. ав. 480 йил июнда форс қўшинлари Спарта подшоси *Леонид* бошчилигидаги юнонлар ҳимоя қилиб турган Фермопил тоғ йўли орқали бостириб кирганлар. Форслар Аттикани ва Афинани эгал-

**37**

лаган. Бироқ Саламин о. ёнида мил. ав. 480 йил 28 сентябрда форс флоти, мил. ав. 479 йил *Платея шаҳрида* Мардоний бошлиқ қуруқликдаги армия мағлубиятга учраган. Шундан сўнг юнонлар Эгей денгизи ва Кичик Осиёда форсларга қарши уруш олиб борган. Кипрдаги Са-ламин шаҳри яқинида мил. ав. 449 йил-да юнонлар денгизда йирик ғалабага эришган (қ. *Саламин жанги).* Каллий битимига асосан, форслар Эгей денгизи-га ҳукмронлик қилишдан воз кечиб, Гел-леспонт, Босфор ҳамда Кичик Осиёдаги шаҳардавлатларнинг мустақиллигини тан олганлар.

**ЮНУС** — Қуръонда тилга олинган пайғамбарлардан бири. Зуннун, яъни катта балиқ (кит)нинг ҳамроҳи деган ном ҳам олган. Библиядаги Ионага тўғри ке-лади. Қуръоннинг 10-сураси унинг исми билан аталади. Қуръонда Аллоҳнинг ягоналигини тан олмаган ўз қавмидан ғазабланиб, парвардигорнинг изнисиз шаҳардан чиқиб кетгани, кемада қочгани, сувга ташлангани, уни катта балиқ ютиб юборгани, Аллоҳ уни қутқаргани, сўнг у тарғибот олиб борган қавм бу дунё жазоларидан қутулиб қолгани ҳақида баён этилади. Қуръондаги Ю. қиссасида қавмни ҳидоятга бошлашда сабртоқатли, бардошли бўлишга даъват бор. Ҳоз. вақтда Ю. пайғамбарнинг қабри (Ироқ, Мосул шаҳри яқини) қадамжолардан ҳисобланади.

**ЮНУС ПАРИ** — «Гўрўғли» туркуми достонларидаги образ. Шу туркумдаги ҳамма достонларда у Гўрўғлининг вафо-дор хотини, дўсти, маслаҳатгўйи, ақлу фаросатда, жасорат ва обрўда, қўпинча ундан устун турадиган аёл сифатида тасвирланади. Тенгсиз гўзал, меҳрибон она — ўгай ўғли Авазхонни муҳаббат билан ардоклайди. Элюрт хавф остида қолганда Гўрўғли, Авазхон ва бошқалар бошига оғир қунлар тушганда Ю.п. Мисқол пари ва Гулнор парилар билан биргалиқда ёрдамга отланади, жангга

кириб қаҳрамонлик кўрсатади (яна қ.

*«Гўрўғли»).*

**ЮНУС РАЖАБИЙ** — қ. *Ражабий-лар.*

**ЮНУСОБОД ОКТЕПАСИ** —

ўрта асрлар археология ёдгорлиги (5—13-асрлар). Тошкентнинг шим. шарқий қисмида, Оқтепа канали бўйида жойлашган. 1886 йил В.П.Наливкин қайд қилган. 1940— 41 йилларда А.И.Тереножкин қазишлар олиб борган. 1975 йил ва 1977—85 йил Тошкент ар-хеология экспедицияси (М.С.Мершчиев, М.И.Филанович) томонидан ўрганилган. Ю.О. — жан. томони баланд ва тик те-палик кўринишдаги кўшкли қўрғонқаср ва истеҳкомсиз қишлоқ харобаси. Майдони қарийб 100 га, энг баланд қисми 21 м. Кўшкли қўрғон (86—180 м) шим.дан жан.га томон чўзилган ва қишлоқцан чуқур жарлик (хандақ) би-лан ажратилган. Қазишмалардан маъ-лум бўлишича, 5-асрда қаср дўнглик устига уриб чиқилган пахса тагкурси (платформа)да қадимий кўтарган. У узун ва кенг зинапояга ўхшатиб қурилган икки қаватли бинодан иборат бўлиб, унинг биринчи қаватини майд. 80x80 м ва юқори қаватининг майд. 50x50 м га тенг Қасрнинг ҳар иккала қаватининг ичкари томонига узун йўлак — галерея бино қилинган ва ташқариси баланд де-вор билан ўралган. Ташқи девор ва томи равоқсимон қилиб ёпилган йўлаклар галереяси халқ тилида «девғишт» деб юритилган пахса блоклари (70x70x70 см) ҳамда 48х24хЮ см ҳажмдаги узун хом ғиштлардан ишланган. Йўлаклар ҳалқасининг кенглиги 2 м, бал. 2,3 м. Устки қатор йўлаклар бурчакларида гумбазли думалоқ хоналар бўлиб, улар ташқаридан доира шаклидаги минора (мўла)ларни ҳосил қилган. Квадратнинг ички қисми узун энсиз, томи гумбазли хоналардан иборат бўлиб, улар қатор йўлакларга туташган. 7-аср бошларида тор хоналар тупроқ билан тўлғазилиб,

**38**